SNAGA „DELEZA” ILI „MERKATORA” ZNA SE OTPRILIKE\nU SRBIJI NE POSTOJI REGISTAR TRGOVINSKIH FIRMI U Srbiji ne postoji registar trgovinskih firmi i Komisija za zaštitu konkurencije odobrava spajanje na osnovu podataka o tržišnom učešću koje dostave kompanije, ukazano ja na okruglom stolu o razvoju trgovine na malo i zaštiti konkurencije. Predsednik Komisije za zaštitu konkurencije Miloje Obradović rekao je da će to nezavisno telo uraditi sektorsku analizu da bi se utvrdila struktura tržišta i tržišni udeo trgovačkih kompanija. – Analize tržišnog učešća pojednih kompanija radili smo na osnovu zahteva stranke koja traži da joj se odobri spajanje s drugom trgovačkom firmom i ona garantuje za njih – rekao je Obradović. Dodao je da Komisiju interesuje koliki je tržišni udeo „Deleza”, „Amana”, „Merkatora” i drugih trgovinskh lanaca jer je poslednja analiza rađena pre pet godina, kada je za taj posao bila angažovana druga institucija. – Da ne bismo davali novac drugima, sektorsku analizu će sada uraditi Komisija za zaštitu konkurencije, a izrada registra nije naš posao već Ministarstva trgovine – kazao je Obradović. Registar je, po njegovim rečima, neophodan jer Agencija za privredne registre nema potpune i precizne podatke ili su netačni, pošto je, na primer, jedna trgovačka firma registrovana na nekoj adresi, ali je na njoj nema, a predaje bilanse i po tome se vidi da nije ugašena. – Ni u Ministarstvu rudarstva i energetike nismo mogli da nađemo mrežu benzinskuh pumpi – rekao je Obradović. Dodao je da je Komisija za zaštitu konkurencije do sada uradila analizu tržišta osiguranja i nafte. Na pitanje da li je skoro ispitivana konkurencija u trgovini, Obradović je rekao da je nedavno, posle prijave, nenajavljeno kontrolisala nekoliko preduzeća, a rezultati će biti uskoro objavljeni. Predstavnica Ministarstva trgovine, turizma i telekomunikacija Dušica Đorđe- vić kazala je da će biti predloženo da novi zakon o trgovini uvede registar trgo- vinskih lanaca, a da će se deo podataka prikupiti preko novih fiskalnih kasa.\nNizak standard za više lanaca\nPotpredsednik Upravnog odbora Nacionalne alijanse za lokalni razvoj Goran Kovačević rekao je da je jedina prepreka stranim lancima da uđu u Srbiju nizak standard građana i da se treba pripremiti za period kada budu došli i sprečiti moguće probleme u narušavanju konkrencije.\n– Smatram da u ovom trenutku među trgovinskim lancima nema monopolista, pa čak ni onih s dominantnim požajem – rekao je Kovačević. – Ima trgovaca sa snažnim uticajem, jakih igrača, no, pošto nema preciznih podataka, teško je govoriti o njihovom tržišnom udelu, ali mislim da niko nema više od 15 do 20 odsto.\nDodao je da, kada bi se znala vrednost celog tržišta, lako bi se, na osnovu prometa pojedinih trgovačkih kompanija, izračunao njihov udeo na tržištu.


TV Banat / OKRUGLI STO NA TEMU SOCIJALNE ZAŠTITE\n13:47 PETAK, 11. 10. 2019. - 13:47 Autor: Ana Marić\nNa teme saradnja udruženja sa lokalnim samoupravama I Postupak lišenja poslovne sposobnosti predstavnici Institucija I Udruženja iz Banata razgovarali su na okruglom stolu.\nNajavljene su izmene u novom paketu zakona o Socijalnoj zaštiti,čije usvajanje se očekuje tokom jesenjeg zasedanja Skupštine Srbije, po osnovu kog Centri za socijalni rad više neće pružati usluge socijalne zaštite već će to raditi civilni sektor ili će se osnovati poseban sektor u zavisnosti od organizacije u lokalu.\nCentar za Socijalni rad u Vršcu za sada pruža 13 usluga u okviru socijalne zaštite a ono što u gradu nedostaje jeste Dnevni boravak za osobe sa invaliditetom.U tom cilju se I sprovodi saradnja grada sa udruženjem”Otvoreno srce sveta” kako bi se otpoštovalo sve ono što zakon striktno propisuje,a reč je pre svega o licencama I pružanju stručne pomoći,kao I o adekvatnom prostoru.\nCentri za socijalni rad radiće procene I planiranje dok će licencirana udruženja ,kojih u Vojvodini ima za sada tri a ostali su u postupku licenciranja ,od njih ukupno 26 ,pružati usluge socijalne zaštite po tačno odredjenim stručnim kriterijumima.\nProstorije udruženja “Otvoreno srce sveta” renovirane su I prilagodjene osobama sa invaliditetom a trenutno je u toku spoljašnje uredjenje dvorišta I prilaza kući kako bi se na najsigurniji način obavljao prevoz osoba sa invaliditetom.


Ukinuta odluka o kaznenim bodovima za Hamiltona - SPORTSKI ŽURNAL\nRedari trke Formule 1 za Veliku nagradu Rusije u Sočiju ukinuli su dva kaznena boda koje su prvobitno dodelili vozaču Mercedesa Luisu Hamiltonu\nFOTO: EPA/Kiril Kudrjavcev\nHamilton je uoči trke u dva navrata prekršio pravila, nakon što je van dozvoljene zone vežbao start. On je kažnjen sa dva puta po pet sekundi, kaznu je obavio tokom trke, koju je završio na trećem mestu.\nUz tu kaznu on je imao deset kaznenih bodova i u slučaju dobijanja još dva, bio bi automatski suspendovan na jednu trku.\nOdluku o ukidanju kaznenih bodova sa trke, redari su doneli nakon što su ih iz Mercedesa obavestili da su oni krivi, pošto su rekli Hamiltonu da može u tom, nedozvoljenom delu staze, da vežba.\n„To je potvrđeno nakon što su redari preslušali audio zapis između ekipe i vozača”, naveo je Skaj.\nNa osnovu toga, odlučeno je da se ukine kazna o dodavanju kaznenih bodova. Šestostruki svetski šampion sada ima osam kaznenih bodova. Hamilton je vodeći u generalnom plasmanu sa 44 boda više u odnosu na timskog kolegu Valerija Botasa, koji je pobedio u Sočiju.


Ovog vikenda Vračar Rocks! opet ima dupli program. U petak 08. Marta nastupiće zagrebački bend Elemental zajedno sa pančevačkim Iskazom a u subotu 09. Marta kao najava za predstojeći St. Patrick`s Day nastupiće Irish Stew, Cassidy`s Brewery i plesna grupa Celtic Rhythm.\nNa zahtev brojnih fanova, jedan od najpopularnijih regionalnih bendova, grupa Elemental, vraća se u Božidarac! Na koncertu koji će održati pod nazivom ,,Vertigo - konačni obračun” u Beogradu 8.marta u Božidarcu, bend se, posle trogodišnje promocije širom regiona i zvanično oprašta od svog poslednjeg albuma. Ovom prilikom ovdašnjoj publici predstaviće i neke od novih pesmama koje će se naći na novom, šestom studijskom izdanju planiranog za izlazak na proleće. I posle hit singlova ,,Priroda i društvo”, ,,Malena”, ,,Ljuljaj brod”, ,,Reži me” sa još uvek aktuelnog i nagrađivanog albuma ,,Vertigo”, Elemental dokazuje da će nastaviti da opravdava velika očekivanja publike širom regiona. Spot za pesmu ,,Neustrašivi” koji najavljuje novi album Elementala je nedavno doživeo svoju MTV premijeru, a pesma je već dospela i na sve relevantne top liste širom regiona.\nNa beogradskom koncertu podrška če biti pančevački sastav Iskaz, koji su i pre godinu dana bili gosti Elementala na njihovom rasprodatom koncertu u Božidarcu.\nUlaznice se se mogu nabaviti u pretprodaji po ceni od 800 dinara u prodavnicama Felix Shop i Pinball Wizard Records, a na ulazu na koncert karte će koštati 500 dinara.\nPosle uspešne turneje širom Srbije i regiona u okviru promocije trećeg albuma „New Tomorrow“, bend Irish Stew of Sindidun sa uzbuđenjem najavljuje koncert povodom dočeka najvećeg irskog praznika dana Sv. Patrika koji će se održati 09. Marta u CZK „Božidarac“ sa početkom od 20h. Bend Irish Stew of Sindidun, koji izvodi irsku pop-rock muziku, iza sebe ima tri uspešna studijska albuma: So Many Words (2005), Dare to Dream (2008), i New Tomorrow (2011).\nKarte su u pretprodaji u prodavnici Felix, TC Sremska, I sprat. Cena karte u pretprodaji iznosi 300 dinara a na ulazu na koncert karte će koštati 500 dinara. Nabavite ih na vreme!


Privlačenje novih fondova - CITY SMART | Vesti bez ulepšavanja\nPrivlačenje novih fondova\nKancelarija grada Niša u Briselu, trebalo bi da bude otvorena pre nego što Republika Srbija dobije status kandidata za pristupanje EU. Članovi ove kancelarije će se truditi da ka jugoistoku Srbije privuku deo finansijskih sredstava iz fondova EU.\nGradonačelnik Niša, Miloš Simonović, kaže da ovakav proces traje oko 12 meseci, ali da Niš ne može toliko da čeka jer se posle dobijanja statusa kandidata za Evropsku uniju Srbiji otvaraju nove komponente mnogih evropskih fondova „za koje mi prvo moramo da znamo, a onda i da se spremimo kako bismo mogli da povučemo sredstva.“\nOčekuje se da će srbija dobiti status kandidata za pristup EU, krajem ove godine, ili početkom naredne.\nSimonović dodaje da je praksa svih većih gradova u Evropi da imaju predstavnike koji direktno lobiraju za njihove interese i daju mogućnost većeg pristupa fondovima Evropske unije. Iz Srbije, pored Beograda, jedino Kragujevac ima kancelariju u Briselu, dok Autonomna pokrajina Vojvodina tek treba da otvori svoju.\nPartneri grada na ovom projektu su: Asocijacija lokalnih agencija za demokratiju (čiji je osnivač Savet Evrope i koja je gradu Nišu bez naknade ustupila prostor u Briselu) i Oblasna razvojna asocijacija Jug.


BalkanMagazin :: Asanž uhapšen u ambasadi Ekvadora\npetak, 12. april 2019 00:00\n(petak 12. april, pregled najvažnijih tema na naslovnim stranama u srpskoj štampi)\nLondon, 11.04.2019 - osnivaè Vikiliksa Džulijan Asanž danas je uhapšen ispred ambasade Ekvadora u Londonu\nMinistar odbrane i zamenik gradonačelnika Beograda najavili su da će štrajkovati glađu zbog protesta opozicije, a sa njima i svi poslanici SNS-a. Brnabićeva se osvrnula na „neprijatelje slobode“. Vučić je održao miting u Novom Sadu. Moguć je sporazum sa „manjim korekcijama“ granica. Ronioca sa Tajlanda primio je šef srpske diplomatije. Džulijan Asanž uhapšen je u ambasadi Ekvadora u Londonu, a mogao bi da se nađe i pred sudom SAD.\nKhartoum, 11.04.2019 - građani Kartuma slave uspešni vojni udar u Sudanu i obaranje sa vlasti predsednika Omara al Bašira\nŠtrajk glađu zbog opozicije\nPredsednik Pokreta socijalista i ministar odbrane Aleksandar Vulin i zamenik gradonačelnika Beograda Goran Vesić najavili su da će početi štajk glađu zbog, kako navode, nasilja opozicije na ulicama Beograda. Vesić je najavio da će zajedno sa odbornicima vladajuće većine u Skupštini grada, kao i sa izabranim funkcionerima SNS u gradskoj upravi sutra započeti štrajk glađu kako bi se na jedini razuman i civilizovan način suprotstavili huliganizmu i nasilju koje lideri za Srbiju nedeljama unazad sprovode u prestonici Srbije. Vesna Pešić za Danas kaže da je to „sramota za zemlju“, a Branislav Trifunović da je „možda deo obuke“. I poslanici vlasti su zatečeni, navodi list.\nGladuju svi poslanici SNS-a\n„Štrajkovaću sve dok Đilas, Obradović i Jeremić ne prestanu da sprovode nasilje po Srbiji“, poručio je Aleksandar Vulin, „koji će danas tačno u 11.55 u Skupštini Srbije započeti štrajk glađu“, piše Informer. List objavljuje i da je štrajk glađu najavio i Goran Vesić, „ali i 30 poslanika, gradonačelnici“.\n„Boško kopira Vulina, Vesića i Tomu, i on bi da štrajkuje glađu, Jeremić i Đilas neće da gladuju“, objavljuje Kurir i dodaje da „Martinović, i svi poslanici SNS od danas štrajkuju glađu“. „Štrajkovaćemo dok država ne stane na kraj nasilju i fašizmu Obradovića, Jeremića i Đilasa.“\nVučić u Novom Sadu\nPredsednik Srbije Aleksandar Vučić poručio je međunarodnoj zajednici da ne nastavlja sa pritiskom na našu zemlju i da neće odustati od stava da za nastavak razgovora za Prištinom prvo treba ukinuti takse. "Ne zovite Srbiju, ukinite takse i mi ćemo sami doći", poručio je Vučić na skupu u Novom Sadu, na kojem ga je dočekalo više desetina hiljada građana, pišu Novosti.\nU Novom Sadu je bilo 35.000 ljudi, piše Srpski telegraf uz naslov „Vučić: Putine, nećemo ti zabiti nož u leđa“.\nKurir objavljuje da je Vučića dočekalo 40.000 pristalica.\nNovi Sad, 11.04.2019 - predsednik Srbije Aleksandar Vučić u kampanji "Budućnost Srbije" u Novom Sadu\nBrnabićeva o „neprijateljima slobode“\nU autorskom tekstu za Politiku premijerka Srbije Ana Brnabić piše „ko su neprijatelji slobode, demokratije i normalnosti“.\n„’Elita’ je napustila područje normalnosti i pluralizma i usvojila stav ’svako ko nije sa mnom, protiv mene je“, navodi, između ostalog, Brnabićeva.\nDubrovnik, 11.04.2019 - predsednica Vlade Srbije Ana Brnabić sastala se sa kineskim premijerom Li Kećijangom, na marginama Osmog samita predsednika Vlada Centralne i Istočne Evrope i Kine u Dubrovniku\n„Manje korekcije“ granica\n„Teško je predvideti hoće li berlinski samit doneti veleobrt po kosovskom pitanju, jer ima malo informacija o namerama i ambicijama Nemačke i Francuske. Svakako, dve evropske sile, koje su kičma Evropske unije, nisu ravnodušne zbog zastoja u dijalogu Kosova i Srbije, a i htele bi verovatno da pariraju ili pokažu SAD, pa i Rusiji, da je Balkan eminentno evropsko pitanje i da se Evropa i sama može nositi sa sadašnjom blokadom“, ocenjuje za Danas Škeljzen Malići, kosovski pisac i filozof, vest da će predsednik i premijerka Srbije krajem aprila razgovorati o Kosovu sa nemačkom kancelarkom i francuskim predsednikom. On kaže da će biti manje korekcije granica, dok Iljir Deda, opozicioni poslanik u Prištini, kaže da sporazum postoji, ali da su i Srbi i Albanci bili protiv te promene.\nBlic objavljuje da nemačka kancelarka i francuski predsednik „zakazali iznenadni sastanak o Kosovu“.\nTirana, 11.04.2019 - vojno-policijske snage obezbeđuju aerodrom u Tirani posle oružane pljačke više od 10 miliona evra\nPoseta Bondstilu u Uroševcu\nDvočasovnoj novinarskoj poseti vojnoj bazi SAD Bondstil u Uroševcu prethodila je dvoipočasovna provera na prijavnici, piše Politika. „Vraćamo se, ubijamo vreme pred velikom tablom na kojoj piše ’Kamp Bondstil’. Kiša je sve vreme padala, dosadna, hladna, nad Sojevom, selom gde je 1999. godine izgrađena najveća američka baza posle Vijetnama, na površini od oko četiri stotine hektara“, stoji, između ostalog, u tekstu.\nPlaketa za ronioca Karadžića\nPrvi potpredsednik Vlade Srbije i ministar spoljnih poslova Ivica Dačić, razgovarao je juče sa Ivanom Karadžićem, roniocem međunarodnog spasilačkog tima, koji je učestvovao u akciji spasavanja tajlandskih mladih fudbalera i njihovog trenera koji su bili zarobljeni u pećini Tam Luang. Ivan Karadžić istakao je da je akcija spasavanja tajlandskih dečaka iz pećine Tam Luang bila izuzetno opasna, ali da je pomoć i podrška dolazila sa svih krajeva sveta i da je veoma srećan što se sve dobro završilo. Karadžiću je uručena plaketa Novosti, za koje kaže da u dedovinu ide posle 33 godine.\nAsanž uhapšen u ambasadi\nSud u Londonu presudio je da je osnivač Vikiliksa Džulijan Asanž kriv za kršenje uslova kaucije, odnosno nepojavljivanje pred sudom pre sedam godina i sada mu preti zatvorska kazna od 12 meseci. Asanž je uhapšen u ambasadi Ekvadora u Londonu, a ekspresno se pojavio pred sudom u Vestminsteru pred kojim je rekao da nije kriv. Asanž je pre sedam godina dobio azil u amabasadi, kako bi izbegao izručenje u Švedsku zbog optužbi za seksualni napad, koje su u međuvremenu odbačene, podseća Danas. On bi, međutim, mogao da se nađe pred sudom u SAD zbog optužbe za odavanje državnih tajni. Sada je na Velikoj Britaniji da odluči da li će izručiti Asanža po osnovu optužbi da je skovao zaveru sa Čelsi Mening, bivšom analitičarkom američke vojske. Njih dvoje su navodno zajedno „skinuli“ četiri poverljive baze podataka.\n„Asanž se kamuflirao kao Radovan Karadžić“, naslov je u Srpskom telegrafu.\nEkvadorski predsednik je saopštio da je Asanžu oduzet politički azil jer nije poštovao pravila uživanja azila „mešajući se u unutrašnje stvari stranih država“, prenosi Politika, dok Asanžovi advokati tvrde da je predsednik prekršio međunarodno pravo.\nBeograd, 11.04.2019 - specijalna projekcija povodom obeležavanja 50 godina Beogradskog planetarijuma i uručenja donacije "Roma Company"\nTramp „ne zna ništa“\nAmerički predsednik Donald Tramp nije želeo da komentariše hapšenje osnivača Vikiliksa Džulijana Asanža rekavši da ne zna ništa o tome, prenose Novosti.\n"To nije moja stvar", rekao je Tramp novinarima u Ovalnoj sobi. AP, međutim, podseća da je Tramp više od 100 puta tokom izborne kampanje 2016. godine hvalio Vikiliks kada je ova organizacija objavila mejlove njegove rivalke Hilari Klinton.


Kultura - datum: 2019-08-24 KAPITALNA ISTORIOGRAFSKA STUDIJA ERIKA HOBSBAUMA U IZDANJU „ARHIPELAGA”\nNaslovnica knjige Doba carstva Hobsbaum briljantno slika jednu epohu, njenu politiku i društvo, ekonomiju i kulturu, dinastička trvenja i svakodnevni život\nVelika sinteza Erika Hobsbauma „Doba carstva 1875–1914” upravo je objavljena u izdanju „Arhipelaga” u ediciji Vreme i priča u prevodu Gorana Kovačića. Na 430 strana, sa obiljem upečatljivih primjera i nesvakidašnje prodornih analiza Hobsbaum oživljava jedan od najvažnijih perioda moderne evropske istorije. Mada je Evropa u središtu tog doba carstva, Hobsbaumova knjiga raskošno osvjetljava i vanevropske prostore i imperijalnu borbu za moć koja evropske sile odvodi u dramatične sukobe.\nKapitalna istoriografska studija Erika Hobsbauma „Doba carstva 1875–1914” jedno je od ključnih istoriografskih djela modernih vremena. Ova velika sinteza, pisana uzbudljivo i zanosno, u jedinstvu obilja činjenica i lucidnih interpretacija, predstavlja istoriju Evrope i svijeta u doba velikih imperija poslednjih decenija XIX i prvih decenija XX vijeka.\nHobsbaum briljantno slika jednu epohu, njenu politiku i društvo, ekonomiju i kulturu, dinastička trvenja i svakodnevni život, talase modernizacije i industrijalizacije u godinama i decenijama prije nego što će jedna moćna civilizacija zaplivati u užasima Prvog svjetskog rata i tako postati „jučerašnji svijet”.\nSlika tog „jučerašnjeg svijeta” u rukama vrhunskog istoričara kao što je Hobsbaum postaje dragocjeno svjedočanstvo za današnje vrijeme i za sva vremena.\nErik Hobsbaum (1917-2012), jedan od najvećih svjetskih istoričara druge polovine XX vijeka. Rođen je u Aleksandriji 1917. godine, a obrazovao se u Austriji, Njemačkoj i Engleskoj. Hobsbaum je bio član Britanske akademije i Američke akademije umjetnosti i nauke, strani član Japanske akademije, kao i nosilac počasnih doktorata na univerzitetima nekoliko zemalja.\nDjela su mu prevedena na sve veće svjetske jezike i ostvarila su ogroman uticaj na generacije istoričara u poslednjih pola vijeka.


Nedimović u Crvenoj Crkvi najavio subvencije na dizel gorivo - Radio televizija Pančevo\nBela Crkva Najvažnije\n19. februara 2019. 19. februara 2019. 0912\nMinistar poljoprivrede šumarstva i vodoprivrede Branislav Nedimović, zajedno sa pokrajinskim sekretarom za poljoprivredu, vodoprivredu i šumarstvo Vukom Radojevićem, posetili su dva poljoprivredna gazdinstva u opštini Bela Crkva. Poljoprivrednici u Srbiji će od 1. marta moći da računaju na subvencije na dizel gorivo, za šta su izdvojene dodatne dve milijarde dinara rekao je ministar poljoprivrede Branislav Nedimović.\nPoljoprivrednici u Srbiji će od 1. marta moći da računaju na subvencije na dizel gorivo, za šta su izdvojene dodatne dve milijarde dinara, izjavio je ministar poljoprivrede Branislav Nedimović prilikom posete poljoprivrednika u opštini Bela Crkva. Ministar je objasnio da će 60 litara dizel goriva po hektaru biti subvencinisano sa po 20 dinara, a maksimalan iznos poljoprivrednog zemljišta je 20 hektara. Ministar je naveo da poljoprivrednicima za subvencije za gorivo neće biti potrebni nikakvi fiskalni računi, već će im država automatski na bazi prijave hektara trezoru od 1. mart do 30. aprila isplaćivati i tu podršku za dizel gorivo.\nOvakva poseta je idelana prilika da se provrednicima približe mere agrarne politike koje su usmerene za unapređenje voćarske proizvodnje, rekao je pokrajinski sekretar za poljoprivredu, vodoprivredu i šumarstvo Vuk Radojević. Prema njegovim rečima, pokrajinski sekretarijat za poljoprivredu, vodoprivredu i šumarstvo je raspisao konkurse za nabavku protivgradne zaštite i sistema za navodnjavanje.\nIgnjat Stošić, poljoprovrednik iz Crvene Crkve je kao domaćin, ministru predstavio svoju proizvodnji, a razgovaralo se i o aktuelnim temama iz oblasti poljoprivrede, kao i o problemima sa kojima se susreću.\nNedimović i Radojević su obišli i poljoprivredno gazdinstvo voćara Borka Petrovića u selu Kusić.\nPredsednik Vučić posetio Institut za majku i dete\nČast za KUD “Paunović”: Lana i Marko dočekali Makrona\n“Želja” sutra s “Loznicom”, prenos na RTV Pančevo\nNikoleta Dragaš 19. marta 2021. 19. marta 2021.


VESIĆ: Završeni radovi na deonici od Vrčina do Smederevskog puta | Najnovije vesti - Srbija danas\n31.10.2016. • 17:01 Srbija Danas\nGradski menadžer Goran Vesić, predsednik opštine Grocka Dragoljub Simonović i direktor sektora za održavanje JP „Putevi Srbije” Zoran Stojisavljević obišli su danas završne radove na deonici od Vrčina do Smederevskog puta, gde je urađeno 4,4 kilometra puta.\nVesić je istakao da se na tom regionalnom putu ništa ozbiljno nije radilo prethodnih 40 godina.\n– Zahvaljujući „Putevima Srbije” i dobroj saradnji koju kao Grad Beograd imamo sa Ministarstvom za infrastrukturu uspeli smo da uradimo ovu deonicu u koju je uloženo oko 50 miliona dinara. Na ovaj način rešili smo veliki problem. Pokušavamo da nadoknadimo nedostajuću infrastrukturu, jer svi građani Beograda moraju na isti način da budu tretirani. Vrčin, Boleč i Ritopek moraju da bude tretirani na isti način kao Terazije ili Vračar, a to je da imaju put, javni prevoz, vodovod i kanalizaciju. Ne bavimo se šminkanjem, kako je to rađeno u prošlosti, već rešavamo suštinske infrastrukturne probleme – istakao je Vesić i zahvalio građanima i opštinskom rukovodstvu Grocke na inicijativi.\nOn je podsetio da se u opštini Grocka, kod naselja Leštane, radi vodovod u delu gde se gradi „Ikea”. Takođe se, kako je naveo, radi vodovod za Kaluđericu od 1.700 metara vodovodne mreže, u koji je uloženo preko 120 miliona dinara.\n– Bitno je istaći da je Direkcija za građevinsko zemljište i izgradnju Beograda odobrila tender za izradu nova četiri kilometra vodovoda, kojim će se spojiti rezervoar u Kaluđerici sa regionalnim vodovodom Makiš–Mladenovac, čime će se obezbediti uvođenje sekundarne mreže u naseljima Leštane, Boleč, Vinča i Ritopek.\nSimonović je pohvalio dobru saradnju sa Gradom Beogradom i javnim preduzećima, što ranije nije bio slučaj, i zbog čega je opština Grocka decenijama bila zapostavljena.\n– Samo u poslednjih šest meseci urađeno je 30 kilometara atarskih puteva, dok zadnjih 50 godina nije urađen nijedan metar. Takođe, u proteklih šest meseci izgrađeno je 24 kilometra lokalnih – asfaltnih puteva, mimo regionalnih puteva, što nije urađeno u poslednjih 20 godina – istakao je Simonović.\nOn je ponovio da je osnovni problem u toj opštini što devet od petnaest mesnih zajednica nema priključak na gradski vodovod i najavio opsežne radove u toj oblasti u narednih nekoliko godina.\nStojisavljević je najavio i da će posle postavljanja horizontalne signalizacije u narednih pet dana regionalni put u Grockoj biti u funkciji. On je podsetio da „Putevi Srbije” na teritoriji Beograda održavaju 360 kilometara državnih puteva drugog prioriteta, dok su u poslednjih nekoliko godina uredili više od 100 kilometara regionalnog puta, u koji je uloženo više od 500 miliona dinara.\nGoran Vesić Vrčin Smederevski put\nVESIĆ: Grad Beograd nastavlja da pomaže razvoj nauke i inovacionih tehnologija


Izgradnja trafo-stanice u Picoderu: Zahtev Opštinskom veću za novu lokaciju musicloverparadise.com\nIzgradnja trafo-stanice u Picoderu: Zahtev Opštinskom veću za novu lokaciju\nutorak, 13 mart 2018 00:00\nNa uglu ulica Zmaj Jovine i Matije Gupca, na zelenoj površini ispred dve kuće uskoro bi trebalo da bude izgrađena trafo-stanica, a potom bi se poništila stanica koja se nalazi na uglu Hajduk Veljkove i Zmaj Jovine, zbog koje je smanjena preglednost te raskrsnice.\nMesto nove trafo-stanice pre nekoliko dana označen je kočićima na zelenoj površini ispred kuća građana Bečeja, neposredno ispred prozora jedne od dve kuće, a na toj površini se nalazi i spomenik Nestoru S. Džilitovu (1905-1941), Slavku S. Siminu (1913-1942) i Ištvanu P. Nađu (1908-1942), čije su biste od bronze, doduše, ukradene sredinom maja 2012. godine, dva meseca nakon što je to učinjeno i sa bistom na spomeniku kod OŠ „Zdravko Gložanski“.\nGrađani Bečeja ispred čijih domova se nalazi prostor gde se planira izgradnja – reč je o dve kuće – nezadovoljni su zbog namere Elektrodistribucije da na toj zelenoj površini postavi trafo-stanicu.\nDozvolu za izgradnju trafoa na tom prostoru izdalo je Odeljenje za urbanizam, građevinarstvo, komunalne poslove i inspekcijski nadzor lokalne samouprave, čija je načelnica Milica Nešić, koja od pre izvesnog vremena komunicira sa novinarima preko pomoćnika predsednika opštine za odnose sa javnošću Daneta Mandića. Prema informaciji kojom Mandić raspolaže, a po rečima načelnice Odeljenja za urbanizam, građevinarstvo, komunalne poslove i inspekcijski nadzor, trafo-stanica nije štetna za zdravlje ljudi i okolinu.\nŠta će biti sa spomenicima?\nUdruženje građana „Picoder“ uskoro planira da obnovi spomenike Nestora S. Džilitova, Slavka S. Simina i Ištvana P. Nađa i da na toj zelenoj površini namesti i urbani mobilijar.\nS druge strane, obnavljanje spomenika već godinama traži i opštinska organizacija SUBNOR. Predsednik te organizacije u Bečeju Milan Bašić rekao je da su „glave spomenika bile od bronze, a sigurno su ih sakupljači sekundarnih sirovina skinuli. To nisu samo te glave, nego i Mihalja Šamua u Novom selu i Zdravka Gložanskog kod robne kuće. Mi smo dogovorili sa kamenorescem da se glave naprave, ali nismo nikad imali sredstava, pa smo zahtev preneli opštini, a oni nisu ništa odgovorili na to. U poslednje vreme, kada smo kontaktirali sa opštinom, obećano je da će spomenici biti obnovljeni, jer kalupa ima, a kamenorezac Jožef Tot iz Srbobrana te glave bi napravio od gipsa i neke mešavine, tako da ne bi više to niko mogao da ukrade. On bi to i montirao za veoma male pare. Prošle godine smo kontaktirali sa predstavnicima opštine, a dosad niko ništa nije javio. Ja se nadam da ćemo obnoviti spomenike“.\nBašić je, odgovarajući na pitanje o tome da li SUBNOR ima nešto protiv da u neposrednoj blizini spomenika postavi trafo-stanica rekao: „Ako je tu mesto i za spomenike, ja lično nemam, ali mi to možemo na našem odboru razmatrati, jer sada prvi put čujem o tome“.\nU bečejskom pogonu Elektrodistribucije redakcija Bečejskog mozaika nije dobila odgovor na pitanje zašto će trafo-stanica biti postavljena ispred nečijeg prozora i da li postoji adekvatnije mesto za to, jer je, kako je rečeno u telefonskom razgovoru, rukovodilac bečejskog pogona službeno bio odsutan, a niko drugi nije ovlašćen da razgovara sa novinarima.\nIzgradnja trafo-stanice, zasad, ipak nije izvesna, jer su građani tog dela grada (Picoder) uputili zahtev Opštinskom veću lokalne samouprave za izmeštanje, odnosno neizgradnju stanice na planiranom mestu, za šta je nadležno odeljenje opštine već izdalo dozvolu. Na narednom zasedanju opštinske vlade trebalo bi da se preispita odluka o izgradnji transformatora ispred stambenih jedinica.\nMore in this category: « Nema podataka o smrtnim slučajevima zbog smrzavanja: Socijalno ugroženima potreban ogrev, pokrivači, topla odeća Izgradnja trafo-stanice u II Mesnoj zajednici: Počeli radovi uprkos protivljenju građana\t»


Kako bi se sačuvala delotvornost antibiotika i za buduće generacije, neophodno je da se svi uključe u njihovo odgovorno korišćenje\nVesti 29.10.2016. - 21:49h Autor: srbijadanas.com\n"Imamo slučajeve da su deca dobijala i po 10 antibiotika u toku jedne terapije", rekla je predsednica Evropskog udruženja dečijih farmakologa prof. dr Milica Bajčetić iz Univerzitetske dečje klinike u Tiršovoj.\n"Čak 50 odsto prepisanih antibiotika je neracionalno, najčešće za ona oboljenja koja su uzrokovana virusima. Pojava rezistencije predstavlja sve više alarmantnu pojavu", objasnila je dr Bajčetić na predavanju povodom obeležavanja dana Univerzitetske dečije klinike.\n"Antibiotici se najčešće daju deci starosti od dva do 23 meseca. To može značajno uticati na njihov imunitet, rast i razvoj, jer većina antibiotika ima visok broj neželjenih efekata. Ono što posebno zabrinjava je da je prošle godine značajno porastao broj prepisanih antibiotika kod najmlađe dece do prvog meseca. Čak 80 odsto antibiotika prepisano je u primarnoj zdravstvenoj ustanovi," objašnjava dr Bajčetić.\n"Tiršova, visokospecijalizovana ustanova i nastavna baza Medicinskog fakulteta, odgovorno otvara najznačajnije teme. Racionalna upotreba antibiotika je značajna za zdravlje dece i uprkos pritiscima, sa dobrom praksom kontrole moramo istrajati. IZIS će nam pomoći da steknemo jasan uvid u to kako da unapredimo ovu oblast i najefikasnije podržimo lekare", kaže prof.dr Zoran Radojičić, direktor Univerzitetske dečje klinike u Tiršovoj.


Putin traži plan neutralisanja oružja postavljenog u svemiru\nTanjug 2. februara 2019. 10:56\nMOSKVA – Ruski predsednik Vladimir Putin izjavio je danas da Rusija obustavlja primenu Sporazuma o nuklearnim snagama srednjeg dometa (INF) i naredio zvaničnicima da više ne započinju pregovore sa SAD o tom sporazumu i istovremeno zadužio ministra odbrane Sergeja Šojgua da napravi plan neutralisanja pretnje koja dolazi od postavljanja oružja u svemiru, prenosi TAS S.\n„Učinićemo sledeće. Odgovorićemo istom merom. Američki partneri su objavili obustavu učešća u sporazumu (INF) i mi ćemo takođe obustaviti primenu“, kazao je Putin.\nOn je to poručio na sastanku sa Šojguom i ministrom spoljnih poslova Rusije Sergejem Lavrovim.\n„Kao i do sada, naši predlozi na tom polju (obuzdavanja razvoja raketa kratkog i srednjeg dometa) ostaju na stolu, vrata za razgovore su otvorena. U međuvremenu tražim od obojice ministara da ne započinju oni razgovore o tom pitanju u budućnosti. Sačekajmo da vidimo da naši partneri postanu dovoljno zreli da mogu da sa nama vode pravičan i smislen dijalog po tom pitanju koje je ključno – i za nas i za naše partnere i za ceo svet“, naglasio je Putin.\nOn je rekao da „Rusija neće postaviti rakete srednjeg i kratkog dometa u raznim regionima sveta ranije nego što to učine SAD“. Putin je takođe kazao da je završena ključna faza proba podvodnih dronova sa nuklearnim naoružanjem „Posejdon“.\nRuska agencija prenosi da je šef diplomatije Lavrov kazao Putinu da su „SAD kršile sporazum INF od 1999. godine“.\n„Rusija neće biti uvučena u skupu trku u naoružanju, novi radovi ne treba da izazovu dodatne troškove u budžetskim davanjima“, poručio je Putin.\nAmerički državni sekretar Majk Pompeo objavio je juče da će SAD danas obustaviti primenu Sporazuma o nuklearnim snagama srednjeg dometa (INF), preneo je Rojters.\nAgencija je navela da je šef Stejt departmenta takođe poručio da će se Vašington za šest meseci potpuno povući iz ovog istorijskog sporazuma postignutog 1987. ukoliko Rusija ne okonča navodno kršenje pakta o kontroli naoružanja.\nRojters podseća da je Moskva negirala kršenje sporazuma, kojim se obema stranama zabranjuje postavljanje u Evropi raketa kratkog i srednjeg dometa koje se ispaljuju sa zemlje.\n„Rusija predugo krši Sporazum o nuklearnim snagama srednjeg dometa (INF)“, saopštila je juče Bela kuća, nakon što je američki državni sekretar Pompeo objavio će SAD danas obustaviti primenu tog sporazuma.\nAP je preneo da je u saopštenju navedeno da je Rusija predugo kršila INF „nekažnjeno, tajno razvijajući i postavljajući zabranjeni raketni sistem koji predstavlja direktnu pretnju našim saveznicima i snagama u inostranstvu“.\nAmerički predsednik Donald Tramp je u saopštenju poručio da se Amerika „u potpunosti pridržavala“ sporazuma više od 30 godina.\n„Ali, mi nećemo ostati ograničeni uslovima sporazuma, dok Rusija lažno predstavlja svoje postupke. Ne možemo da budemo jedina zemlja na svetu koja je jednostrano vezana ovim ugovorom, ili bilo kojom drugom’, naveo je Tramp.\nNATO je u saopštenju poručio da „potpuno podržava“ potez SAD po pitanju sporazuma o nuklearnim snagama srednjeg dometa (INF) sa Rusijom.\n„SAD ovaj potez povlače kao odgovor značajnim rizicima po evroatlantsku bezbednost koju nameće prikriveno testiranje i proizvodnja sistema krstarećih raketa 9M729“, navedeno je u saopštenju NATO.\nŠenahan: Potencijal Irana za napad „stavljen na čekanje“\nŠenahan: Potencijal Irana za napad „stavljen na…


RTS :: Bil Gejts predviđa novu pandemiju\nSvet poznatih Bil Gejts predviđa novu pandemiju\nnedelja, 29. nov 2020, 17:48 -> 18:58\nIzvor: RTS, Youtube\nDok svet čeka vakcine kako bi se izborio sa pandemijom kovida-19, američki milijarder i filantrop Bil Gejts predviđa pandemiju nove zarazne bolesti u narednih 20 godina.\nOsnivač „Majkrosofta“ i jedan od najbogatijih ljudi na svetu je u podkastu Bil Gejts i Rašida Džouns postavljaju velika pitanja izneo svoja predviđanja o post-kovid svetu i sa kakvim će se izazovima suočiti čovečanstvo.\nGejts je i ranije upozoravao na mogućnost globalne pandemije smrtonosnog virusa i veruje da je naredna pandemija neizbežna u globalizovanom svetu.\n„Nadajmo se da će se desiti za 20 godina, ali moramo da se ponašamo kao da će izbiti za dve ili tri. Razumno je pretpostaviti da će se svet suočiti sa tako nečim u narednih 10, 15 godina“, smatra Gejts.\nVeliki napredak sa vakcinama proteklih nedelja daje nadu da je kraj pandemiji koronavirusa izvestan, a nekoliko farmaceutskih kompanija zabeležilo je uspešne faze testiranja.\nNema povratka starom životu\nPobeda nad kovidom-19 neće dovesti do vraćanja života u ono stanje u kojem je bio pre izbijanja pandemije.\nZa to je ukazao na sve češći rad od kuće, jer su zaposleni i poslodavci primorani da se prilagođavaju merama socijalnog udaljavanja. Nove tehnologije omogućile su i olakšale rad sa daljine više nego ikada ranije.\nPredviđa da će poslovnih putovanja biti za 50 odsto manje u post-kovid svetu, a da ćemo u kancelariji provoditi za trećinu manje vremena.\nMilijarder i filantrop već godinama upozorava na pretnju globalnih pandemija. Pre pet godina rekao je da SAD i druge zemlje nisu dobro pripremljene za takav scenario.\nPre dve godine upozorio je da bi pandemija mogla da ubije desetine miliona ljudi ukoliko se sa njom ne suočimo kako treba.\nIako bi neki rekli da je predviđanje novih pandemija prilično pesimističan pogled, Gejts kaže da je optimističan što se tiče toga da je čovečanstvo naučilo lekcije iz brobe sa kovidom-19.\nLekcije koje će, kako se nada, pomoći čovečanstvu da izbegne i ne ponovi situaciju sa koronavirusom.\nTokom podkasta je rekao da misli da sledeća bolest neće biti toliko destruktivna, jer smo imali prilike da uvežbamo naš odgovor na nju.\n(utorak, 01. dec 2020, 20:48) - anonymous [neregistrovani]\n(utorak, 01. dec 2020, 02:12) - anonymous [neregistrovani]\n(ponedeljak, 30. nov 2020, 22:30) - anonymous [neregistrovani]\n(ponedeljak, 30. nov 2020, 20:30) - anonymous [neregistrovani]\n(ponedeljak, 30. nov 2020, 19:59) - anonymous [neregistrovani]\n(ponedeljak, 30. nov 2020, 17:06) - bata [neregistrovani]\n(ponedeljak, 30. nov 2020, 16:51) - Samo pitam [neregistrovani]\n(ponedeljak, 30. nov 2020, 14:31) - anonymous [neregistrovani]\n(ponedeljak, 30. nov 2020, 14:23) - Suprotno mišljenje: [neregistrovani]\n(ponedeljak, 30. nov 2020, 13:27) - anonymous [neregistrovani]\nDžejn Fondi Zlatni globus za životno delo\nBajdenovi psi žive „američki san“ u Beloj kući\nPreminula Rialda Kadrić, Marija iz "Ludih godina"\nŠevrolet Kobija Brajanta na aukcijskoj prodaji, očekuje se ponuda od 250.000 dolara\nParis Hilton se i dalje bori sa traumama iz školskih dana


Oglasio se MUP povodom mitinga "Budućnost Srbije" - Infobrif\nObjavljeno 20.04.2019. u 14:12\nDržavni sekretar Ministarstva unutrašnjih poslova Milosav Miličković izjavio je danas da je ponosan na sve policijske službenike koji su pre, za vreme i posle jučerašnjeg skupa „Budućnost Srbije“ u Beogradu uložili napore da prestonica bude bezbedna i da saobraćaj funkcioniše što je moguće bolje, imajući u vidu veliki broj okupljenih građana.\n„Na skupu nije zabeležen nijedan incident i svi koji su želeli da prisustvuju skupu, stigli su bezbedno do Doma Narodne skupštine. Želim da zahvalim ujedno i građanima koji su pokazali kako se ponaša pristojna Srbija“, rekao je državni sekretar.\n„Zahvaljujem svim pripadnicima Ministarstva unutrašnjih poslova na iskazanoj profesionalnosti tokom obavljanja jučerašnjih zadataka“, rekao je Miličković.\nProlečni raspust za školarce zbog praznika počinje sledeće nedelje i traje deset dana


Svilajnac - Ulagači izvukli Svilajnac iz krize | SerbianForum\nSvilajnac - Ulagači izvukli Svilajnac iz krize\n[h=1]Ulagači izvukli Svilajnac iz krize[/h]\nSvilajnac -- Uredbom Vlade Srbije o utvrđivanju jedinstvene liste regiona, opština Svilajnac je izašla iz grupe nerazvijenih opština i ušla u treću grupu po razvijenosti.\n"To znači da Svilajnac sada ostvaruje oko 80 odsto od republičkog proseka razvijenosti", objasnio je predsednik opštine Predrag Milanović.\nSvilajnac je izašao iz grupe nerazvijenih zahvaljujući uspešnom poslovanju firmi, pre svega stranih, u Industrijskoj zoni "Veliko polje", naveo je Milanović.\nU ovoj Industrijskoj zoni, a Svilajnac je u proteklih pet godina otvorio i drugu, nalazi se i fabrika japanske kompanije Panasonik, "Panasonik Elektric Works Vošloh - Sćwabe Serbia" (PEWVS) za proizvodnju energetskih efikasnih elektronskih komponenti za rasvetana tela u Srbiji i još nekoliko stranih firmi iz Izraela, Holandije, Švajcarske.\nPEWVS je proizvodnju počela u februaru prošle godine, u Fabrici Kompanije Reum iz nemačke pokrajine Baden Witenberg, koju je nedavno kupila, sa 120 radnika, sada ih je zaposleno oko 250, a očekuje se proširenje proizvodnje i zapošljavanje do 500 radnika, dodao je Milanović.\nFabriku železničkih betonskih pragova u Svilajncu su, zajedno, otvorile i austrijske kompanije Porr i Maba, italijnska kompanija "Conti 3 srl" partner Grupe Fiat auto, fabriku za proizvodnju ambalaže za delove Fiatovih vozila...\nU ovim pogonima zaposleno je oko 500 radnika, potsetio je Milanović i dodao da opštinsko rukovodstvo pregovara sa još četiri starne kompanije za otvaranje fabrika u Svilajncu.\nReč je o kompanijama iz Austrije, Amerike i Nemačke, dok je jedna Kompanija iz Francuske kupila zemlju u Svilajncu da napravi solarni park, precizirao je Milanović.\nSistemi obnovljivih izvora energije su budućnost i nastojimo da dovedemo proizvođače koji rade u sistemu obnovljivih izvora energije, prvenstveno u oblasti solarne energije, postrojenja za biogas i reciklažu otpadnih ulja.\nMilanović očekuje da će u novim projektima biti posla za još oko 1.000 radnika.


Izvor: Alo - Arhiva vesti 03.09.2008 - Naslovi.net\nAlo » Arhiva vesti za sreda 03. septembar 2008\nRadikalke klele sa govornice\nAlo sreda, 3. septembar 2008.\nDa je neko neupućen juče gledao sednicu zasedanja srpskog parlamenta, imao bi mnogo razloga da se zapita da li je reč o zasedanju plemenske ili Narodne skupštine. Žestok i nezapamćen početak jesenjeg zasedanja Skupštine SrbijeNaime, početak jesenje sezone zasedanja Skupštine Srbije obeležila je salva kletvi, koje su poslanici SRS-a bacili na predsednika Borisa Tadića, ali i na sve... »\nCepter dolazi u Zvezdu\nTresla se gora, rodio se miš! Taj miš nije mali miš, ali nije ni Dragan Džajić, koji je do pred sam početak sednice Upravnog odbora na „Marakani“ važio za prvog pika na mestu predsednika Crvene zvezde. Preokret na „marakani“Umesto njega, klub će do Izborne skupštine voditi v.d. predsednika Dobrivoje Tanasijević Dan Tana (75), filmski producent, vlasnik jednog od najelitnijih holivudskih restorana, prijatelj najvećih... »\nIvković: Moramo da pobedimo\nViše od 17.000 gledalaca, tačnije 17.383, večeras će u „Beogradskoj areni“ prisustvovati kvalifikacionoj utakmici između košarkaša Srbije i Bugarske za odlazak na Evropsko prvenstvo. Košarkaši Srbije večeras (20.30) u „Areni“ igraju sa BugarskomSelektoru Dušanu Ivkoviću izuzetno je drago što su karte tako brzo podeljene i veruje da će publika uživati, kao i na utakmici sa Mađarima, kada je nekoliko... »\nUdovičić: Šefik nije iznad ekipe!\nPosle bombastičnih optužbi golmana naše vaterpolo reprezentacije Denisa Šefika u kojima je kao glavnog krivca za lošu atmosferu u srpskoj ekipi naveo selektora Dejana Udovičića, prvi stručnjak naše selekcije stao je na loptu.- Denis to ponavlja kao papagaj, ali od mene nećete čuti nijednu lošu reč na račun bilo kojeg igrača. Moja jedina reakcija na ove optužbe je da smo igrali sjajno ovog leta i sa sva tri takmičenja smo se vratili sa medaljom. Ako... »\nNovak Đoković je u četvrtfinalu US Opena! Posle gotovo četiri sata drame u Njujorku, srpski teniser se radovao u duelu sa Špancem Tomijem Robredom 4:6, 6:2, 6:3, 5:7, 6:3. Srpski teniser obezbedio plasman među osam najboljih na US Openu u njujorkuDvojicu teniskih gladijatora publika je dok su napuštali centralni teren „Artur Eš„, nagradila salvama aplauza, a kako i ne bi posle vrhunske predstave kojoj... »


Grčko-turske mene - Borivoj Erdeljan - Dnevni list Danas\nRedžep Taip Erdogan ove nedelje dolazi u Atinu, što ne bi trebalo da bude ništa neobično za odnose među susedima. Ali, gost iz Ankare je tek prvi predsednik Turske, koji posećuje Grčku posle čitavih šezdeset pet godina. Prethodni je bio DŽelal Bajar još 1952.\n0Piše: Borivoj Erdeljan 06. decembra 2017. 18.00\nOdnosi dve balkansko-mediteranske zemlje čitav jedan vek teku u menama ohrabrujuće pomirljivosti i povezanosti (pored ostalog zajedništvo u NATO) i vrenja, u kome se pamti i rat početkom davnih dvadesetih godina sa bolnom razmenom stanovništva 1923, mnoge prilike na ivici vatrenih sukoba – ne jednom oko Kipra ili krajem 1995. zbog Imije, tačnije par stena pre nego ostrvca u Egejskom moru – i niz nesavladanih, tradicionalnih antagonizama, koji opstaju do danas.\nRazumljivo je da će biti pretresana „puna korpa“ bilateralnih i regionalnih tema, od „večnih istorijskih tragova“ do sveže nastalih, među kojima su izbeglički, ali i česti egejski dodiri, nekad veoma bliski, patrola vojnih pilota i brodova, kao i turski zahtev za izručenje grupe oficira, koji su potražili utočište posle neuspelog prošlogodišnjeg puča protiv Erdogana. Izvesno će Erdogan domaćine pitati i – recimo – o podizanju davno najavljivane islamske bogomolje u Atini, jedinoj evropskoj prestonici bez džamije. Ali, i gost će sigurno čuti zahtev da se konačno obnovi rad visoke pravoslavne teološke škole na ostrvu Halki kraj Istanbula, koju su turske vlasti zatvorile daleke 1971. godine.\nOsetljivo je i stanje manjina, koja svakako nisu brojne (grčka je simbolična, turska broji oko sto hiljada). Za Atinu su to građani muslimanske vere, a ne Turci u Trakiji, kojima država postavlja verske starešine. Očekuje se da će Erdogan posetiti sunarodnike i pažljivo se nagađa šta će im reći. Nedavno ih je, kao prethodnica, obišao potpredsednik turske vlade Hakim Čavušoglu, i sam rođen u tim krajevima, i uputio: „Morate da budete dobri građani – pošto ste grčki državljani“. Slično im je u džamiji u Komotiniju rekao i premijer Binali Jildirim par meseci ranije, ali i da čuvaju sopstvene vrednosti i veru.\nGrčki Helsinški monitoring, prema agencijskim vestima, početkom novembra je sa svoje strane opomenuo atinsku vladu zbog „upornog odbijanja da prizna postojanje etničkih manjina na svojoj teritoriji“.\nNajavljuje se i razgovor o prekim praktičnim svetovnim potrebama, poput izgradnje železničke veze između Istanbula i Soluna i niza drugih saobraćajnih potreba među dvema državama na kopnu i moru.\nUgledni Katimerini posetu predstavlja prvenstveno kao „istorijski značajnu“ za političku terapiju (Erdogan je bio u Grčkoj 2004. i 2010, ali kao premijer) i priliku da „obe strane spuste ton u retorici i da utišaju ekstremne glasove u obe zemlje koji podgrevaju neslaganja, kad god im se ukaže prilika“.\n„Trenutak je da se stvori okvir međusobnog poštovanja i poverenja, koji će stvoriti mogućnost Grčkoj i Turskoj da jedna pored druge mirno žive u nesigurnom susedstvu i nepouzdanoj međunarodnoj klimi“, zaključuje atinski dnevnik.\nNa Bosforu, potpredsednik vlade Čavušoglu je izjavio kako misli da će poseta imati značajne rezultate.\nPod Akropoljom šef diplomatije Nikos Kocias kaže da dolazak Erdogana u četvrtak i petak, ma koliko da može da bude važan, ne može automatski da reši sve probleme koji stoje pred nama, ali je tu da stvori pozitivne izglede u odnosima dve države. „Želimo da radimo u tom pravcu“, zaključuje ministar.\nOpoziciona Nova demokratija pozdravlja „otvorene kanale komuniciranja“, ali – kao dozu predostrožnosti – priziva rezultat, a ne predstavu za javnost i „eventualno ulepšanu sliku Turske“.\nHurijet, istanbulski cenjeni dnevnik, skreće pažnju na zanimljivu predistoriju: „Znali smo o poseti još od prošlog maja, kad je grčki predsednik Prokopis Pavlopulos prisustvovao proslavi 25-godišnjice Organizacije za crnomorsku ekonomsku saradnju, među čijim osnivačima su Ankara i Atina. Tamo planirani sastanak dvojice predsednika je otkazan, ali su Erdogan i Pavlopulos uspeli da se rukuju, a Grk je pozvao Turčina u goste. Prošlo je više meseci u pripremama (uz posetu turskog premijera Atini i grčkog ministra spoljnih poslova Turskoj) sa malo informacija kako one teku i objašnjenjem Kociasa da je potrebno sređivanje još „par detalja“. Konačno, zvanični poziv uručen je pre nekoliko dana. U izveštaju Ariane Ferentinu se primećuje da se kabinet Aleksisa Ciprasa „kreće po zategnutom konopcu, pa Erdoganovo prisustvo može da ispadne udarac na domaću politiku“. Poslednja stvar koju premijer želi u ovom času bila bi da gost neočekivano iskoristi priliku za retoričku tribinu ciljajući na Evropu, što onda može da se protumači kao „neuspeh vlade da valjano organizuje posetu, znači na štetu nacionalnih interesa“. Nasuprot tom lošem scenariju, najbolji je da turski predsednik lansira novi, pomirljiviji pristup Evropi.\nOtud je i naslov u Hurijetu pomalo pitijski: „Grci čekaju Erdoganovu posetu držeći prekrštene palčeve“.


Obilježavanje 27. godišnjice zatvaranja logora “Omarska” – UGPRŠ 91-96 U BIH\n6. Avgusta 2019. 6. Avgusta 2019. A. V. 0 Comments civilnežrtverata, holokaust, logoraši, žrtve\nBivši logoraši, porodice ubijenih logoraša Omarske, ali i oni koji se suosjećaju sa patnjama i žrtvama zločina koji su počinjeni na području općine Prijedor, danas obilježavaju 27. godišnjicu zatvaranja logora.\nLogor Omarska kod Prijedora je jedan od najzloglasnijih logora u BiH u kojem su logoraši bili zatvoreni od maja do augusta 1992. godine u krugu rudnika. U njemu je bilo zatvoreno više od 6.000 civila, a njih oko 700 je na vrlo okrutan način ubijeno ili nestalo, u Omarskoj ili nekom drugom mjestu.\nPored rudnika Omarska se nalaze dvije kuće – “bijela” i “crvena”. Prema svjedočenima preživjelih, u “bijeloj kući” zidovi su bili crveni od krvi, logoraši su bili mučeni i ispitivani, silovani. Ono što se dešavalo u “crvenoj kući” nije poznato, jer iz nje niko živ od logoraša nije izašao.\nDio logoraša logora Omarska je ubijen na Korićanskim stijenama i nad jamama Hrastova glavica općina Sanski Most i Lisac u općini Bosanska Krupana, velikim stratištima na prostoru zapadne BiH, a desetine logoraša je podleglo od zadobijenih rana tokom svirepih mučenja.\nNa objekat “Bijela kuća” u “Omarskoj” i ove godine će ponijeti spomen-ploču, za koju nikada nisu uspjeli dobiti dozvolu lokalnih vlasti. Predstavnici logoraša rekli su da će uprkos činjenici da za to nisu dobili dozvolu, spomen ploču postaviti na jedan dan.\n← RAMIĆ: OBNOVA KUĆA ZA 12 POVRATNIČKIH PORODICA U KOTOR VAROŠU\nNjemačka će isplaćivati dodatnu naknadu preživjelima holokausta →\nBiH traga za masovnom grobnicom u koju su ukopane žene i deca\nU Srbiji uhapšen pripadnik Armije BiH koji se sumnjiči za ratni zločin\n31. Jula 2018. A. V. 0\n21. Novembra 2016. admin 0


SOCIJALNA SLIKA SRBIJE: Raskorak između prevelikih očekivanja i stvarnosti – Nedim Sejdinović\nSOCIJALNA SLIKA SRBIJE: Raskorak između prevelikih očekivanja i stvarnosti\nPublished by admin on April 21, 2004\nDecenijsko miloševićevsko pustošenje svih resursa, ekonomskih, privrednih, kulturnih i ljudskih, ostavilo je toliko dubok trag na socijalnoj mapi Srbije da će se ona od ožiljaka poslednje decenije dvadesetog veka “lečiti”, najverovatnije, sledećih tridesetak godina. S tim se slažu skoro svi domaći i strani ekonomski stručnjaci. I danas, skoro četiri godine posle pada Miloševićevog režima, Srbija se nalazi u samom vrhu najsiromašnijih zemalja Evrope. U prvih dve godine Đinđićeve vlade – kako kaže Mirosinka Dinkić iz Instituta G17 – stopa siromaštva ukupnog stanovništva Srbije smanjena je sa 33,3 na oko 16 odsto. Međutim, dodaje ona, to je uglavnom bila posledica stranih donacija, koje su bitno uticale na rast kupovne moći stanovništva.\nOnda je usledio period kada je donacija bilo sve manje – to su dakako pratile i politička kriza i ubistvo premijera – a istovremeno je urađeno veoma malo na planu jedinog pravog, dugoročnog leka protiv siromaštva, a to je povećanje efikasnosti privrede, odnosno rasta društvenog proizvoda. Ovu situaciju svesrdno su koristile opozicione stranke, koje su sve više vladu kritikovale sa pozicije ekonomije i socijalnog statusa stanovništva, koristeći se neretko i socijalnom demagogijom. Političko klatno se pomerilo sa nacionalističkog (“patriotskog”) ka socijalnom, ali se potom vratilo odakle je i došlo. Sa vladom Vojislava Koštunice ponovo su u centar pažnje javnosti došle velike, državne i nacionalne priče, koje u drugi plan bacaju ekonomsku situaciju u zemlji.\nKako tvrde mnogi stručnjaci, Srbija bi izbegla ekonomski i socijalni krah da je početkom devedesetih krenula u reforme ekonomskog i privrednog, a pre svega političkog sistema. Činjenica je da siromaštvo u Srbiji do početka devedesetih nije bilo značajno prisutno – kao deo SFRJ, Srbija je imala oko 3.000 dolara nacionalnog dohotka po glavi stanovnika (da bi ponovo dostigla ovaj nivo nacionalnog dohotka, Srbiji će trebati, kažu ekonomisti, još najmanje desetak godina), kao i razvijene trgovinske i finansijske veze sa Zapadom. Umesto restrukturacije privrede, “junačka vojevanja” u nacionalističkom transu, koji na žalost nikako da prestane, uzela su svoj danak – Srbija je doživela potpuni ekonomski i socijalni fijasko: plate i penzije su strmoglavo padale, nezaposlenost je rasla, siva ekonomija se razvijala kao karcinom na društvenom tkivu, zemlju je zadesila međunarodna izolacija i nezapamćena hiperinflacija…\nDONACIJE POBOLJŠALE SOCIJALNU SLIKU\nBoško Mijatović, predsednik beogradske nevladine organizacije Centar za liberalno-demokratske studije, koja je obavila veliko istraživanje pod imenom “Siromaštvo u Srbiji i reforma državne pomoći siromašnim”, u razgovoru za “Građanski list” ističe da je “socijalna slika Srbije danas znatno povoljnija nego 2000. godine i pored nedovršene tranzicije i ne baš povoljnih ekonomskih rezultata privrede”.\n– Realne plate i penzije, korigovane za inflaciju, u međuvremenu su udvostručene, a povećana je i kupovna moć stanovništva. Pitanje je kako je to bilo moguće ako ekonomija slabo raste, a odgovor je da je posle 5. oktobra 2000. godine bilo velikog priliva novca iz inostranstva, koji je odlazio u plate i penzije i druga socijalna davanja, a delimično se koristio za investicije – kaže Mijatović.\nDa je socijalna situacija u Srbiji znatno bolja danas nego 2004. godine, slaže se i Mirosinka Dinkić sa Instituta G17. Ona za “Građanski list” ističe da je ideja reformskog tima posle političkih promena oktobra 2000. godine i bila da se, “najvećim delom iz donacija, obezbede primanja građanima, kako bi oni podržali reforme”.\n– U tome se uspelo u prve dve godine. U 2001. godini smo imali i veliki privredni rast, koji se tokom 2002. i 2003. godine smanjivao, kao što se usporavalo i kretanje primanja stanovništva. Međutim, mi još uvek imamo realan rast prihoda našeg stanovništva iznad obima proizvodnje. Taj trend je primetan svih ovih godina, mada se usporava. I to je dobro sa makroekonomskog gledišta, jer mi ne možemo da računamo sa tim da nam potrošnja raste u odnosu na proizvodnju, već moramo da uložimo velik napor da podignemo obim proizvodnje. Iz povećanja obima proizvodnje porašće i potrošnja, odnosno standard građana – kaže Mirosinka Dinkić.\nOna ističe da je postmiloševićevska ekonomska politika uspela da smanji siromaštvo, ali da treba reći da mi nismo nikada ni imali velik postotak ekstremnog siromaštva. Manje od jednog procenta našeg stanovništva ima prihode koji su manji od 50 posto od linije siromaštva, dakle od egzistencijalnog minimuma, što predstavlja ekstremno siromaštvo.\nKAKO ŽIVIMO I KUDA IDEMO\nProsečan građanin Srbije, kako tvrdi jedna anketa, svoju zaradu potroši veoma brzo, pa je prinuđen da pozajmljuje novac do sledeće plate. Iako je rok trajanja beloj tehnici sedam godina, anketa kazuje da su naši frižideri u proseku stari 17,2 godina, veš-mašina 15,6, a televizori 11,7 godina. Jednako su građani Srbije verni i svojim četvorotočkašima, pa je prosečna starost naših automobila 13,3 godina. Ako izuzmemo udžbenike i već poznatu “frku” oko knjiga na kioscima, pogotovo oko podele besplatnog romana Umberta Eka “Ime ruže”, prosečan građanin Srbije kupi knjigu svakih pet godina… Sve u svemu, vrlo tužna i obeshrabrujuća slika zemlje koja bi što pre da se nađe u Evropskoj Uniji, a gde su frižideri stari u proseku 2,4 godine.\nIstraživanje koje je polovinom 2003. godine sproveo Centar za proučavanje alternativa (CPA) pokušao je da dođe do zaključka kako socijalna slika Srbije i njeni građani reaguju na reforme privrednog i ekonomskog sistema, dakle da izuči kakav je subjektivan odnos građana prema reformama. Analizirana je “Strategija opstanka domaćinstava Srbije”. Po tom istraživanju, 21 odsto ispitanika bilo je zadovoljno reformama, odnosno izjasnilo se da se radi o promenama nabolje, njih 51 odsto je utvrdilo da je sve ostalo isto, dok je o lošijim uslovima života svedočilo 28 odsto ispitanika. Pozitivan pomak je posebno primetan među pripadnicima srednje klase u većim gradovima zemlje. Ovakav odnos građana prema ekonomskoj svakodnevici mnogi su pripisivali suzbijanju sive ekonomije, koja je bila veoma važan osnovni ili dodatni izvor prihoda.\nBoško Mijatović ističe značaj sive ekonomije, ali dodaje da mi kao narod imamo prevelika očekivanja, za šta su, po njemu, krive i stranke koje su činile DOS i koje su do 5. oktobra 2000. godina obećavale previše, pa se javio raskorak između prevelikih očekivanja i stvarnosti.\n– Što se tiče sive ekonomije, ona je od početka devedesetih neprestano rasla, a prema našim istraživanjima, 1997. godine dostizala je trećinu ukupnog društvenog proizvoda Srbije. Veliki broj ljudi je u sivoj ekonomiji obezbeđivao prihode. Zbog toga i borba protiv nje ne sme da se vodi administrativnim, odnosno represivnim metodama, već, onoliko koliko je to moguće, proširenjem mogućnosti za legalizaciju raznih sitnih biznisa – kaže Mijatović.\nIscrtavanje socijalne mape Srbije pati od nekoliko sada već hroničnih nedostataka, pre svega od sindroma “skrivene zaposlenosti”, odnosno “skrivene nezaposlenosti”. Istraživači ne uspevaju da uđu u “dubinu” sive ekonomije i otkriju koliko zapravo ljudi živi ili ostvaruje dodatna primanja od nje. Postoji i problem sa uglavnom velikim firmama, gde su radnici fiktivno zaposleni a ne dobijaju platu. Osim toga, mnoge firme ne prikazuju stvarnu zaradu zaposlenih… Reforme ovog ekonomskog sektora u prethodnom periodu nisu dale očekivan rezultat. Srbija je i dana jedna od najsiromašnijih zemalja Evrope. Nju i dalje napuštaju mladi i obrazovani ljudi, nezaposlenost premašuje očekivane okvire, a privatizacija nije suštinski pospešila efikasnost privrede, koja, kako smo rekli, jeste jedini pravi uslov za smanjenje broja siromašnih.\nMinistarka za socijalna pitanja u prethodnoj srbijanskoj vladi, Gordana Matković, pred kraj svog mandata ustanovila je da više od 800.000 građana Srbije “jedva sastavlja kraj s krajem, često na račun neredovne ishrane”. Poseban problem, po njoj, predstavlja činjenica da se još toliko stanovništva nalazi na samoj granici siromaštva. Ako bi se granica u određivanju siromaštva popela za samo 10 odsto, moglo bi se ustanoviti da čak 1.600.000 građana Srbije nemaju dovoljno sredstava za osnovne životne potrebe. Po Matkovićevoj, sunovrat tokom devedesetih najviše je pogodila žitelje gradskih sredina, ali je proces reformi takav odnos promenio, naročito u sredinama koje su prve krenule u reformu. Najgora je situacija na jugu i jugoistoku Srbije, ali i na celom području republike postoje znatne regionalne razlike, pa čak razlike od opštine do opštine.\nMirosinka Dinkić smatra da je uzrok ovakve situacije činjenica da je sredinom 2002. godine došlo do zastoja u sprovođenju reformskog koncepta. Ostale zemlje u tranziciji, pogotovo one uspešne, posle izlaska iz tranzicijske recesije, veoma brzo su uvećavali zaposlenost i prozvodnju, što je dovodilo do daljeg smanjenja siromaštva, odnosno podizanja standarda građana.\n– Za razliku od njih, mi nemamo niti veću proizvodnju, niti veću zaposlenost zbog toga što proces restrukturiranja društvenih preduzeća nije obavljen. Tek je započet, a bilo je planirano da se celokupna restrukturacija i privatizacija obavi do 2005. godine. Zbog toga imamo veliki broj nezaposlenih i još uvek imamo veliku prikrivenu nezaposlenost (formalno zaposleni u preduzećima koja ne rade). Taj broj se sa varijacijama održava od 1992. godine pa do danas. Potrebno je takođe stvoriti ambijent za otvaranje malih i srednjih preduzeća, kako bi se što više ljudi zapošljavalo. Bez veće zaposlenosti ne možemo da rešimo problem standarda naših građana – kaže Dinkićeva.\nOBRAZOVANOST I SIROMAŠTVO\nMeđu siromaštvom najugroženijim slojevima stanovništva izdvajaju se stariji od 65 godina i oni sa nezavršenom osnovnom školom. Za razliku od njih, visokoobrazovani (sa završenom višom školom i fakultetom) imaju mnogo manje dodirnih tačaka sa rizikom osiromašenja. Kada se analizira slika nivoa obrazovanja i uporedi sa socijalnom kartom Srbije, brzo se dolazi do zaključka da je siromaštvo najveće tamo gde je obrazovanost najniža. Mirosinka Dinkić, međutim, za “Građanski list” kaže da, po njenom mišljenju, u Srbiji postoje male razlike između plata visokobrazovanih i nekvalifikovanih radnika.ovanih. “Odnos plata nekvalifikovanih i radnika sa visokim obrazovanjem je 1:3. To je veoma mali odnos za zemlju koja želi da napreduje i razvija tržišnu privredu i tržišni ekonomski sistem”, kaže Dinkić.\nBEOGRAD – NAJGORI U EVROPI\nNedavno sprovedeno istraživanje Međunarodnog instituta za kvalitet života utvrdilo je da Beograd predstavlja prestonicu s najnižim kvalitetom života u Evropi. Istraživanje je uzelo u obzir četrdesetak faktora koji se odnose na uslove života, kao što su: privredni razvoj, ekologija, dostupnost kulturnih i obrazovnih sadržaja, medicinska zaštita, politička stabilnost… Od 215 svetskih metropola, Beograd se plasirao na 193. mesto, dok se, recimo, Zagreb nalazi na 124, a Sarajevo na 181. mestu.\nPrevious Post BALŠA BRKOVIĆ, KNJIŽEVNIK: Sablažnjavanje je posao intelektualca\nNext Post MILICA MIĆIĆ DIMOVSKA, KNJIŽEVNICA: Šta je drugo pisac do večiti opozicionar i nepotkupljivi posmatrač


Zemlje EU vraćaju izbeglice nazad u Srbiju?! | Skandalozno\nEvropska komisija: Zemlje Evropske unije imaju pravni osnov da izbeglice koje su ušle preko Srbije vrate nazad!\nZemlje Evropske unije imaju pravni osnov da izbeglice koje su ušle preko Srbije vrate nazad, izjavila je danas u Briselu Nataša Berto, portparolka Evropske komisije.\nOna je na konferenciji za medije kazala da ugovori o readmisiji, koje je Srbija zaključila sa EU, daju pravo članicama da vrate ne samo građane Srbije kojima je odbijen zahtev za azil, nego i građane trećih država.\n“Ugovori o readmisiji obično sadrže i klauzulu o državljanima trećih zemalja, što se odnosi i na lica u tranzitu”, kazala je portparolka.\nDačić: Kontramere ako EU ne može da reši krizu\nDačić je rekao da je za Srbiju neprihvatljivo da izbeglice budu vraćene u našu zemlju i da od evropskog komesara Johanesa Hana, koji u petak dolazi u Beograd, očekuje da čuje konačno rešenje Unije.\n“Srbija ne može da dozvoli da bude koncentracioni logor, ograđena žicama sa zatvorenim saobraćajem, a da to nikoga nije briga. Da li je Evropa sposobna da upravlja organizacijom kao što je EU? Ako nije, Srbija će biti prinuđena da uvede kontramere, rekao je Dačić na konferenciji za novinare u Varšavi, gde je otvorio godišnju konferenciju OEBS kao predsedavajući.\nDačić je rekao da je Srbija sa Mađarskom posle incidenata na granici dogovorila da se otvori autoput, ali da je sad suočena sa činjenicom da su prema Hrvatskoj zatvoreni gotovo svi prelazi za saobraćaj.\nDanas sam pokušavao da razovaram telefonom sa kolegicom Vesnom Pusić i tražim objašnjenje zašto je zatvoren teretni saobraćaj. Da li smo sad umesto Evrope bez granica, ponovo dobili Evropu sa gvozdenom zavesom, kako jedna zemlja EU može da zabrani saobraćaj sa susedima, rekao je Dačić.\nPrema njegovim rečima, da su evropske zemlje upotrebile ovoliku vojsku protiv Islamske države kakvu je upotrebljavaju prema izbeglicama, do sad bi ta kriza bila rešena.\nBudite prvi sa komentarom na članku "Evropska komisija: Zemlje Evropske unije imaju pravni osnov da izbeglice koje su ušle preko Srbije vrate nazad!"


POMPEO: Mešanje Rusije u nove izbore u SAD je neprihvatljivo! • HAPPYTV.RS\nPOMPEO: Mešanje Rusije u nove izbore u SAD je neprihvatljivo!\nAmerički državni sekretar Majk Pompeo saopštio je danas da je upozorio ruskog ministra spoljnih poslova Sergeja Lavrova na eventualno mešanje Rusije u naredne predsedničke izbore u SAD.\nPompeo je izjavio na konferenciji za novinare nakon tročasovnih razgovora sa ruskim ministrom u Sočiju da je "mešanje u američke izbore neprihvatljivo" i da bi eventualno uključivanje Rusije tokom 2020. godine u ovo pitanje odnose dve države moglo još više da pogorša.\nAmerički državni sekretar je takođe rekao da SAD žele da izbegnu rat sa Iranom, jer tenzije između dve zemlje rastu.\nOn je naglasio: - Suštinski mi ne tražimo rat s Iranom. -\nPolitička situacija u Venecueli je sve veći problem u odnosima između Vašingtona i Moskve, pošto Sjedinjene Države priznaju lidera opozicije Huana Gvaida kao privremenog predsednika umesto izabranog Madura.\nPompeo je rekao "da bi poboljšanje odnosa koji su narušeni ruskim pripajanjem Krima 2014. godine, indicijama o mešanju u američke izbore 2016. i sankcijama koje su SAD uvele protiv Rusije, bilo dobro ne samo za naše dve zemlje već i za ceo svet".\nOčekuje se da će se američki državni sekretar sastati sa ruskim predsednikom Vladimirom Putinom odmah nakon razgovora sa ministrom Lavrovom.\nPortparol ruskog predsednika Dmitrij Peskov izjavio je novinarima da je planirano da se na tom sastanku razmotre pitanja u vezi kontrole naoružanja, Irana, Sirije, krize u Venecueli i nuklearnog programa Severne Koreje.


6. januar/siječanj, 2005.\nZbog doprinosa na zaustavljanju stradanja i rata u BiH humanistom decenije proglasen je bivsi predsjednik SAD\nBill Clinton, saopstio je Komitet Internacionalne lige humanista (ILH) u Sarajevu. Clan Komiteta za promociju laureata Mirko Pejanovic je na konferenciji za novinare u Sarajevu rekao da se Clinton dokazao kao predani promotor mira i humanizma u svijetu i njemu ce biti dodijeljena Zlatna povelja mira "Linus Pauling" s Plaketom i Zlatnom znackom.\nHelsinskim odbor za zastitu ljudkih prava ocjenjuje da na Balkanu postoji diskriminacija prema novim religijskim grupama. U izvjestaju o vjerskim slobodama u jugoistocnoj Evropi ta nevladina organizacija istice da se one, uglavnom, postuju u zemljama regije, ali da postoji i problematicna politika protivna obavezama koje su zemlje preuzele clanstvom u OESCE-u. U drzavama na podrucju bivse Jugoslavije to se, prije svega, cini visokim pragovima za registraciju novih vjerskih grupa.\nPalestinski predsjednicki kandidat Mahmud Abas izjavio je da ce njegov prvi zadatak ako bude izabran za predsjednika na izborima u nedelju biti obnavljanje mirovnih pregovora s Izraelom. "Zelimo poceti dijalog sa Izraelom kako bi utvrdili da li postoji volja da se obnovi mirovni proces ", rekao je Abas u intervjuu za izraelske medije.


Poziv Rusiji da povuče vojne trupe s ukrajinske granice – SLOBODNA VOJVODINA\nPoziv Rusiji da povuče vojne trupe s ukrajinske granice\nNjemačka kancelarka Angela Merkel i predsjednik Sjedinjenih Američkih Dražava (SAD) Joe Biden, pozvali su Rusiju da povuče trupe s ukrajinske granice radi deeskalacije situacije u regiji, rekao je u srijedu 14. aprila, glasnogovornik njemačke vlade, prenosi agencija Reuters.\nSjedinjene Države i saveznici u NATO-u uznemireni su velikom brojem ruskih trupa u blizini Ukrajine i na Krimu, poluostrvu koji je Moskva pripojila 2014. godine.\nRusija i Ukrajina održale su u srijedu istovremeno vojne vježbe dok su ministri vanjskih poslova i odbrane NATO-a počeli hitne razgovore o uklanjanju ruskih trupa u blizini ukrajinske granice.\nU telefonskom razgovoru Merkel i Biden govorili su o najnovijim događajima na istoku Ukrajine i pozvali Rusiju da izbjegne daljnju eskalaciju.\n“Kancelara i predsjednik složili su se da bi Rusija trebala smanjiti najnovije pojačanje trupa kako bi deeskalirala situaciju”, rekao je glasnogovornik njemačke vlade Steffen Seibert.\nU Vašingtonu, sekretarka za medije Bijele kuće Jen Psaki rekla je da je američki predsjednik razgovarao s ruskim predsjednikom Vladimirom Putinom u utorak 13. aprila kako bi naglasio posljedice ruskih aktivnosti.\nMinistri odbrane 30 zemalja NATO u srijedu 14. aprila, razgovarali su video linkom sa američkim šefom diplomatije, koji je došao u sjedište Alijanse u Briselu, o tenzijama sa Rusijom oko Ukrajine.


Sankcije za pojedince iz Bosne i Hercegovine trebale biti objelodanjene već danas, potvrdila je ministrica spoljnih poslova BiH Bisera Turković. Takođe smatra da bi oni koji uvode sankcije trebali pojasniti detalje i navesti subjekte na koje će se one odnositi.\nTurković je 5. januara dodala da se dugo radilo na tome te je iznijela mišljenje da postoji usaglašen stav Sjedinjenih Američkih Država i Evropske unije, ali to ipak neće biti kraj nego je u pitanju samo početak izricanja sankcija.\nRad državnih institucija u BiH u blokadi je od jula prošle godine, kada su predstavnici entiteta Republika Srpska odbili učestvovati u donošenju bilo kakvih odluka, jer je bivši visoki predstavnik u BiH Valentin Inzko nametnuo izmjene Krivičnog zakona kojima je zabranjeno negiranje genocida i veličanje ratnih zločinaca.\nIpak, neki poput mađarskog premijera Viktora Orbana, suprotstavili su mogućnosti sankcija za neke od zvaničnika iz RS, između ostalog člana Predsjedništva BiH, Milorada Dodika.\nSkupština RS je 10. decembra usvojila zaključke koji predviđaju „vraćanje nadležnosti“ sa državnog nivoa na entitet, kao i Deklaraciju o ustavnim principima RS, koja zadužuje institucije RS da sastave ustav po kojem bi Banja Luka bila glavni grad entiteta, a Pale, nedaleko od Sarajeva, prijestonica.\nPrethodno je isto tijelo donijelo 20. oktobra Zakon o lijekovima i medicinskim sredstvima koji predviđa osnivanje entitetske agencije za lijekove, koja od 2009. godine djeluje na državnom nivou.\nU zajedničkoj izjavi ambasada od 10. decembra u Bosni i Hercegovini se navodi kako je odluka Narodne skupštine Republike Srpske da se počne sa pripremanjem nacrta zakona o paralelnim institucijama u Republici Srpskoj “dodatni korak eskalacije”.\n“Pripadnici vladajuće koalicije u Republici Srpskoj moraju biti svjesni da nastavak kretanja ovom slijepom ulicom osporavanja dejtonskog okvira šteti ekonomskim izgledima entiteta, prijeti stabilnosti zemlje i cijelog regiona, te ugrožava budućnost BiH u EU”, ističe se u izjavi ambasada SAD, Velike Britanije, Francuske, Njemačke i Italije i Ureda specijalnog predstavnika EU u BiH o odluci Narodne skupštine Republike Srpske.\nEntitet Republika Srpska priprema novi Ustav i preuzimanje nadležnosti države BiH


Danas nastavak dijaloga Beograda i Prištine - Televizija K3\nU Briselu će danas biti nastavljen dijalog Beograda i Prištine uz posredovanje EU, a timove će predvoditi premijer Srbije Aleksandar Vučić i predsjednik Vlade privremenih organa u Prištini Isa Mustafa.\nPortparol visokog predstavnika za spoljnu politiku i bezbjednost EU Maja Kocijančič najavila je ranije da će na dnevnom redu biti utvrđivanje napretka u provođenju briselskog sporazuma i razmjena mišljenja o budućim koracima u procesu normalizacije.\nOčekuje se da će na dnevnom redu razgovora jedna od glavnih tema biti pravosuđe, kao i formiranje zajednice srpskih opština /ZSO/. Beograd je najavio i pokretanje pitanja srpske imovine na Kosovu i Metohiji, uključujući rudarski kombinat “Trepča”.\nPosrednik u razgovorima biće visoki predstavnik za spoljnu politiku i bezbjednost EU Federika Mogerini, kojoj će to biti prvi put da učestvuje u dijalogu otkad je imenovana na funkciju visokog predstavnika.\nPosljednja runda dijaloga održana je 31. marta prošle godine pod pokroviteljstvom tadašnjeg visokog predstavnika EU Ketrin Ešton.\nDo desetomjesečne pauze došlo je zbog institucionalnog vakuuma u Prištini poslije pokrajinskih izbora i nepostojanja dogovora o formiranju Vlade.\nMinistar samoproglašenog Kosova za dijalog sa Beogradom Edita Tahiri najavila je da je Priština zainteresovana za razgovor o pozivnom telefonskom broju za Kosovo i formiranju osnovnog suda na sjeveru pokrajine.\nBriselski sporazum postignut je 19. aprila 2013. godine, a njime je predviđeno uspostavljanje ZSO, koju bi činile opštine sa većinski srpskim stanovništvom.\nČlanstvo je otvoreno i za druge opštine uz saglasnost članica, a sporazumom je predviđeno da će ZSO imati osnivački statut i da može biti ukinuta samo odlukom opština koje su u njenom sastavu.\nZSO će imati predsjednika, potpredsjednika, skupštinu i vijeće, a imaće i puni nadzor u oblastima ekonomskog razvoja, obrazovanja, zdravstva, urbanog i ruralnog planiranja.


Bivši pevač 'Bijelog dugmeta' ulazi u politiku zbog migranata\nIzvor: Radio Televizija Vojvodine, 27.Maj.2020, 22:51\nBivši pevač "Bijelog dugmeta" ulazi u politiku zbog migranata\nNekadašnji pevač grupe "Bijelo dugme", koji već godinama živi u Zagrebu, vratio se u Bihać, jer je odlučio da neće više biti "nemi posmatrač brzog poniranja njegovog grada u bedu i haos, pa će osnovati nezavisnu listu s mr Emdžadom >> Pročitaj celu vest na sajtu Radio Televizija Vojvodine << Galijaševićem, bivšim ministrom u privredi USK-a i bivšim bihaćkim gradonačelnikom".\nProšle godine u Bihaću migranti su pretukli Islamovićevog bubnjara i u njemu je zbog tog incidenta, kako kaže "proradio taj patriotski bunt".\nI sam je svedok reakcijama nezadovoljstva i strahu koji se uvukao među njegove sugrađane, kojima želi da pomogne tako što će dići svoj glas, kada već aktuelni gradonačelnik, kako ističe, četiri godine ćuti i čuva svoju fotelju, a Bišćane je prepustio na milost i nemilost stranaca, prenose "Nezavisne novine".\n"Potrebni su nam odlučni i dobro organizovani mladi ljudi i privrednici, koji se ne libe upirati prstom u sve što nije dobro, ali i koji su spremni dati sve od sebe da se to loše menja. Takve ljude ću okupiti oko sebe," dodaje Islamović.\n"Imam pravo da volim svoj grad, imam pravo da govorim o svom gradu, imam pravo da kritikujem šta je dobro a šta nije, imam pravo da kažem 'Moj grade', imam pravo biti taj i imam pravo izgovoriti to ime Bihać. Ako me neko želi kritikovati i osuditi zbog toga što volim svoj grad, neka sude", istakao je pevač.\nRTS: Bivši pevač Bijelog dugmeta ulazi u politiku, tvrdi da su mu migranti pretukli bubnjara\nBlic: "U MENI PRORADIO PATRIOTSKI BUNT" Bivši pevač Bijelog dugmeta vratio se u rodni grad i ulazi u politiku, OVO JE RAZLOG


Šešelj: Neću dobrovoljno u Hag, SRS se sprema za izbore | Herceg Televizija Trebinje\nŠešelj: Neću dobrovoljno u Hag, SRS se sprema za izbore\nLider radikala Vojislav Šešelj je na 9. kongresu Centralne otadžbinske uprave ponovio da se neće dobrovoljno predati Tribunalu u Hagu, pozvao članstvo da se pripremi za izbore i poručio da je SRS svakim danom sve jača i snažnija.\nŠešelj, koji je jedini kandidat za predsednika stranke, u obraćanju delegatima rekao je da dobrovoljno ne ide u Hag i da je tamo bio dovoljno da taj Tribunal „rasturi”.\nOn je naveo i da neće bežati niti se skrivati uz poruku da će morati da ga nose na aerodrom.\nKako je rekao optužnica protiv njega je podignuta kako bi što duže bio odvojen od Beograda i za to vreme „vrbovali nekadašnji saborci i prijatelji SRS”.\nLider radikala je pozvao članstvo da se pripremi za „veliki izborni juriš do kraja godine” navodeći da SRS ima sve veće potencijale i da je aktuelnom režimu, koji se dodvorava onima koji su Srbiju bombardovali, Hrvatskoj, Albaniji...\nPrema njegovim rečima oni koji su „otišli stranputicom” bitno su oslabili SRS koja je kako je rekao „time ranjena, ali je preživela”.\n„SRS izlazi iz pakla i nesreće i svakim danom je sve jača i snažnija” poručio je i ocenio da će stranka uskoro biti spremna da osvoji vlast u Srbiji.\nPrema njegovim rečima svi režimi od 2000. godine na ovamo su bili marionetski, a aktuelni je lošiji i od „onog dosmanlijskog”.\nLider radikala je podvukao da stranka nudi odustajanje od ulaska u EU, ocenivši da je jedina alternativa pred srpskim narodom integracija sa Rusijom, ulazak u evroazijsku uniju...\n„Nasa sudbina je vezana za sudbinu Rusije, naš mali čamac treba da vežemo sa veliki ruski brod kako ne bismo potonuli nego da bismo se sačuvali” rekao je lider radikala.\nKako je naveo srpski narod nikada neće dovoditi u pitanje teritorijalni integritet i suverenitet „majke Rusije” i da dodao da „Krim nikada neće biti sastavni deo Ukrajine”.\nGovoreći o odnosima u regionu, Šešelj je kazao da su „nemogući prijateljski odnosi sa Hrvatskom, dok se u celosti ne oslobodi Republika Srpska Krajina”, da se SRS zalaže za očuvanje RS i da je uveren da će srpski narod oboriti „režim Mila Đukanovića u Crnoj Gori” te da će SRS „srpsku Crnu Goru uvesti u jednu državu celog srpskog naroda”.\nTakođe je izrazio i zabrinutost „zbog sudbine naše braće u Makedoniji”.\nNa skupu su istaknute zastave sa granicama „velike Srbije” i stranačke, sa likom Šešelja, srpske zastave, stranačka obeležja, a Šešelj je u salu ušao uz zvuke „spremte se spremte četnici...„ a skup počeo intoniranjem himni Srbije i Rusije.\nŠešelj je na početku skupa pozdravio predstavnike ambasada Rusije i Belorusije, kako je rekao, prijatelje iz Palestine i RS, delegaciju srpske liste iz Crne Gore i Dobrila Dedeića...\nŠešelja su za ponovni izbor predložili svi opštinski i okružni dobri kao i Izvršni odbor stranke.


VUČIĆ IZ SOČIJA: Srbija i Rusija mogu da se oslone jedna na drugu, uprkos pritiscima nećemo da radimo na štetu bratske zemlje! - Informer\nAko na nekog Srbija može da se osloni u međunarodnoj areni to je Rusija, u to nema nikakve sumnje, a isto tako oni mogu na nas da se oslone, poručio je predsednik Srbije Aleksandar Vučić dodajući da su odnosi dve zemlje prijateljski i bratski\n- Nećemo mi da gubimo svoje prijateljstvo, (sa Rusijom) čak i da nemamo ništa od svega toga što je racionalno, samo zato što nam to neko naređuje, imamo svoju politiku i hoćemo da budemo svoj na svome i ništa više - rekao je Vučić iz Sočija za TV Hepi.\nOn se osvrnuo i na to da ga neki Evropljani pitaju zašto ide kod Putina.\n- Jer vi čekate u redu, nekada čekate i tri sata kada dolazi na sastanak a ja ne moram da čekam tri sata i zbog toga idem - rekao je Vučić.\nOn je dodao da isto važi i za Kinu koju svi hoće da privuku za sebe.\n(UŽIVO SA LICA MESTA) VUČIĆ I PUTIN U SOČIJU! Pratite sastanak godine na Informer.rs\n- Kako ćete da snažite armiju, ukoliko se ne naoružavate i ne opremate, a onda i jedni i drugi i treći prate svaki vaš potez, gde ste uzeli puške i avione... - napomenuo je Vučić.\n- Mi ćemo za mesec dva imati 14 migova-29, lovaca sa posebnim radarskim sistemom, stiže devet helikoptera H-145 što za vojsku, što za policiju, stiže i stiglo je četiri MI 35, što su leteće tvrđave, stigla su tri MI-17, naručili smo super pume... - naveo je Vučić.\nOn je dodao da neće ni da govori o raketama, Nori, oklopnim vozililima, Lazaru, dodajući da smo sistem za protivazdušnu odbranu već platili.\n- To govori o dobroj politici Srbije, da je Srbija snažnija, a to je moj posao - ukazao je Vučić ističući da ste smetnja mnogima kada ste snažniji, kao i da to mnogima u okruženju ne odgovara.\n- Svi zatvaraju svoja tržišta, a mi smo srećni što su za nas otvorili svoja - kazao je Vučić.\nOn je istakao i da su ih sankcije naterale da misle o svojoj proizvodnji i da ne zavise od preživljavanja.\nSrbija Rusija Aleksandar Vučić Vladimir Putin Saradnja međunarodna politika


Moskva i Ankara puštaju dva kraka „Turskog toka“ do kraja 2019. godine - 11.10.2016, Sputnik Srbija\nMoskva i Ankara nameravaju da istovremeno puste u eksploataciju oba kraka gasovoda „Turski tok“ do kraja 2019. godine, piše list „Komersant“. 11.10.2016, Sputnik Srbija\nsamo napred, punom parom! dosta su ”izuzetni” zadržavali nešto što je nezadrživo, kad ovo krene zatrpaće ih lavina.\nrusija, vesti, svet, turska, gasprom, botas\n09:35 11.10.2016 (Osveženo: 13:42 11.10.2016)\nMoskva i Ankara nameravaju da istovremeno puste u eksploataciju oba kraka gasovoda „Turski tok“ do kraja 2019. godine, piše list „Komersant“.\nKako se navodi, reč je o izgradnji dva cevovoda ukupnog kapaciteta nešto više od 30 milijardi kubnih metara gasa godišnje. Prvi krak bio bi namenjen turskim korisnicima, dok bi se drugim gas dopremao u južnu Evropu.\nShodno sporazumu, vlasnik podvodnog dela cevovoda kojim bi se gas prevozio po dnu Crnog mora bio bi „Gasprom“, dok bi kopneni deo jednog kraka bio pod kontrolom turske kompanije „Botas“, a drugog — mešovite kompanije turske kompanije i „Gasproma“.\nPotpisan sporazum o „Turskom toku“\n10 Oktobar 2016, 19:39\nDogovoreno je da će Rusija, nakon izgradnje cevovoda, preusmeriti u njega gas koji se trenutno u Tursku doprema preko Bugarske.\nNa taj način, dodaje list, Ukrajina će biti uskraćena za 15 milijardi kubnih metara gasa godišnje, budući da gas trenutno preko nje ide u Tursku.\nTakođe se navodi da je do sada u potpunosti definisan isključivo prvi krak, odnosno cevovod kojim će se gas dopremati do Turske, dok oko drugog kraka i dalje nisu rešena ključna pitanja.\nOglasio se i šef „Gasproma“ Aleksej Miler koji je rekao da „Turski tok“ ni u kom smislu neće predstavljati konkurecniju gasovodu „Severni tok 2“.\nU pitanju su sasvim različita tržišta kao i obimi isporuke, budući da bi „Severni tok 2“ podrazumevao daleko veće količine nego „Turski tok“, istakao je on.


Džonson: Sankcije su sredstvo borbe protiv varvarstva - Sputnjik Srbija\n16:54 09 Maj 2021\nDžonson: Sankcije su sredstvo borbe protiv varvarstva\n13:04 25.04.2017 Preuzmite kraći link\nSankcije su „faktor obuzdavanja pojave varvarstva“, izjavio je ministar inostranih poslova Velike Britanije Boris Džonson.\nDžonson je izjavio da London podržava američke sankcije protiv ljudi koji su navodno povezani sa napadom hemijskim oružjem u Siriji i pozdravlja sankcije kao način pritiska na Damask.\nOn je obećao da će Velika Britanija nastaviti da „preduzima napore“ za preuzimanje odgovornosti onih koji su, prema mišljenju Zapada, krivi za izvođenje hemijskog napada. Prema rečima ministra, London će to raditi kroz mehanizme UN i EU.\nOsim toga, Ministarstvo spoljnih poslova Velike Britanije namerava da „nastavi da podržava međunarodne napore za političko rešavanje krize u okviru UN“.\nDžonson je izjavio da nasilje u Siriji može biti zaustavljeno samo političkim putem.\nSirija, Velika Britanija


SNS: 365 dana napredovanja Novog Sada | Autonomija\nSNS: 365 dana napredovanja Novog Sada\nAktivisti na rolerima delili novine koje šire "istinu"\nAktivisti Srpske napredne stranke (SNS) delili su po gradu novine pod nazivom „365 dana napredovanja“, u kojima su izneli rezultate rada gradske vlasti predvođene SNS-om u poslednjih godinu dana.\nNa 24 stranice SNS nabraja šta je sve gradska vlast učinila otkako je koalicija predvođena „naprednjacima“ preuzela vlast od koalicije predvođene Demokratskom strankom, u septembru 2012. godine\nU podnaslovu novina piše da je reč o „novinama za Novosađane i sve koji žele da znaju istinu“\n„Velike investicije u komunalnom sektoru“, glavni je naslov u novinama, koje su u centru grada sinoć besplatno delili aktivisti SNS na rolerima.\nS druge strane, opozicione Demokratska stranka (DS) i Liga socijaldemokrata Vojvodine (LSV) organizovale su proteklih dana odvojene protestne ulične akcije protiv gradskih vlasti.\nOni su optužili gradske vlasti da za godinu dana vladanja nisu doveli niti jednu investiciju u Novi Sad, da su prekomerno zapošljavali partijske kadrove u gradska javna i komunalna preduzeća, da je pogoršano stanje bezbednosti u gradu, te da Novi Sad propada.\nU opoziciji su DS, LSV i Srpska radikalna stranka.


Borisov: Nadam se da rešenju sa S.Makedonijom sledeće godine\nTanjug 22. decembra 2020. 14:30\nSOFIJA – Bugarski premijer Bojko Borisov izrazio je nadu da će njegova zemlja sledece godine pronači zajednično rešenje sa Severnom Makedonijom kako bi se nastavio proces evropskih integracija Skoplja u Evropsku uniju, prenosi portal Plusinfo.\nBorisov je ovo izjavio na današnjoj sednici bugarske vlade na kojoj je usvojena odluka da od svake količine vakcine protiv kovid koja stigne u Bugarsku deo bude doniran Severnoj Makedoniji.\n„Ovo činimo čistog srca bez ikakve zadnje namere i to činimo za naše najbliže susede. Nadam se da ćemo sledeće godine sa ministarkom spoljnih poslova Ekaterinom Zaharievom i ministrom odbrane Krasimirom Karakačanovim pronači zajedničko rešenje za integrisanje Severne Makedonije u EU, kao što smo je podržali i za ulazak u NATO“, naveo je Borisov i dodao da se ništa strašno nije dogodilo, te da je pitanje političke volje obe strane da se dođe do rešenja.\nBorisov je i na fejsbuku objavio da je Bugarska spremna da pomogne s vakcinama protiv virusa kovid u regionu.\nOn je na svom fejsbuk profilu naveo i da je sednici bugarske vlade prisustvovao makedonski ministar zdravlja Venko Filipče koji je izrazio zahvalnost Severne Makedonije za podršku u ovim teškim vremenima.\nSofija je prošle nedelje blokirala početak pristupnih pregovora Skoplja sa EU, jer, kako tvrde, makedonski vlasti ne sprovode odredbe iz međudržavnog sporazuma o prijateljstvu iz avgusta 2017. godine.


Nastava cvećarstva u DB Borska | Centar za smeštaj i dnevni boravak dece i omladine ometene u razvoju Beograd\nPočetna » Vesti » Nastava cvećarstva u DB Borska\nNastava cvećarstva u DB Borska\nDatum objave: 13.02.2014.\nOd ovog polugodišta, školske 2013/14., na osnovu potpisanog Protokola o saradnji Centra i Srednje zanatske škole u Rakovici, korisnici DB Borska dva puta nedeljno će učestvovati na nastavi cvećarstva.\nOvaj program će se sprovoditi u okviru redovnih aktivnosti socijalizacije i radno-okupacionog angažovanja u Boravku. Pored druženja sa učenicima Škole, korisnici će biti u mogućnosti da nauče nove veštine kao i da, baveći se sadnim materijalom, upoznaju svet biljaka, steknu predstavu o brizi i načinima gajenja cveća i osete zadovoljstvo u radu sa živim materijalom.\nKabinet cvećarstva je otvoren u Srednjoj zanatskoj školi podrškom i donacijama Graskog sekretarijata za urbanizam i GO Rakovica.


O nama - Vreme Za...\nSvakome od nas je potrebno vreme kada će se posvetiti samo sebi i uživati u stvarima koje voli. Na žalost, živimo takvim tempom da je to često nemoguće, pa se pravdamo time kako su nas zatrpale obaveze. To je donekle tačno, ali zapravo samo nam je potrebna malo bolja organizovanost. Zbog toga, na spisak svojih svakodnevnih aktivnosti dodajte i @vremeza_ jer baš ovde imate priliku da se informišete o temama koje vas interesuju i to na vrlo brz i jednostavan način! Vremeza je samo vaš prostor, kutak, sklonište u zonu vaših interesovanja i odgovora na sva vaša pitanja. Vreme je da se povežemo!\nJasmina Stojanović, glavna i odgovorna urednica\nMarko Stojanović, art direktor\nLana Stolić, saradnik psihološkinja\nAna Petrović, saradnik psihoterapeutkinja\nSandra Pekić, književnica, novinarka\nSvetlana Sremčević, make-up artistkinja\nTamara Đuran, lektor


Potpredsednik italijanske vlade Di Majo se sastao s francuskim Žutim prslucima\n► Potpredsednik italijanske vlade Di Majo se sastao s francuskim Žutim prslucima\nPotpredsednik italijanske vlade koji je lider antisistemske stranke Pokret pet zvezdica Luiđi Di Majo izjavio je danas da je u Francuskoj razgovarao s predstavnicima građanskog pokreta "Žuti prsluci".\n"Danas sam skoknuo do Francuske i razgovarao sam s liderom Žutih prsluka Kristofom Šalansoom i kandidatima za izbore za Evopski parlamanent čiju listu predvodi Ingrid Levavaser", napisao je Di Majo na društvenim mrežama.\nPotpredsednik italijanske vlade je rekao da je imao "lep susret" i da je to prvi sastanak na kojem se pominjala situacija u Francuskoj i Italiji, kao i prava i demokratija.\nDi Majova stranka je saopštila da je sastanak održan na širem području Pariza i da je dogovoren naredni sastanak u Rimu za nekoliko nedelja.\nDi Majo je početkom januara podržao "žute prsluke" u Francuskoj, koji od 17. novembra protestuju nezadovoljni politikom predsednika Emanuela Makrona.


Đurić: Teški i neprijatni razgovori u Briselu - 27.08.2020, Sputnik Srbija\nĐurić: Teški i neprijatni razgovori u Briselu\nMarko Đurić, direktor Kancelarije za Kosovo i Metohiju (KiM), izjavio je večeras da su razgovori u Briselu sa predstavnicima privremenih prištinskih... 27.08.2020, Sputnik Srbija\n19:31 27.08.2020 (Osveženo: 19:32 27.08.2020)\nMarko Đurić, direktor Kancelarije za Kosovo i Metohiju (KiM), izjavio je večeras da su razgovori u Briselu sa predstavnicima privremenih prištinskih institucija bili teški i neprijatni jer su predstavnici Beograda, kako je naveo, morali da se suoče sa tvrdnjama da nema problema interno-raseljenih i izbeglih lica.\nĐurić je rekao da je u Briselu danas, u okviru nastavka dijaloga na ekspertskom nivou, razgovarano o pitanjima nestalih, interno raseljenih i prognanih, kao i o ekonomskoj saradnji.\nOn je dodao da je pomenuto i pitanje narušavanja zaštićene zone kod manastira Viski Dečani, kao i i Zajednice srpskih opština.\n"Pomenuli smo i nedavno ugrožavanje manastira Visoki Dečani i zaštićene zone oko manastira. Stavili smo akcenat i na potrebu za što skorije sprovođenje Zajednice srpskih opština (ZSO) ističući da je u periodu od proteklih nekoliko godina, kako nije sprovedena ZSO, srpski narod bio lišen kolektivnih, političkih, ekonomskih i socijalnih prava, što je dovelo do migracije jednog dela naših ljudi prema centralnoj Srbiji i ugrozilo njihov opstanak na KiM", rekao je Đurić.\nĐurić je naglasio da su ovo bili teški razgovori.\n"Po mnogo čemu neprijatni jer smo morali da se suočimo sa tvrdnjama druge strane da tobože nema problema nestalih i interno raseljenih i izbeglih lica, sa negiranjem tvrdnje da na KiM postoji 18.000 uzurpiranih kuća i stanova, što se čak pominje i u izveštajima OEBS-a i sa tvrdnjama da ne postoji nijedna jedina, da je svaka osoba koja je htela da se vrati na KiM do sada mogla to da uradi, ali da se Srbi nisu vratili jer nisu želeli", naveo je Đurić, preneo je Tanjug.\nOn je dodao da se delegacija Srbije danas borila za srpske interese, kroz rešavanje problema i životnih pitanja običnih ljudi.\n"A životno pitanje naših ljudi na KiM je da se sazna sudbina više od 500 nestalih Srba", rekao je Đurić.\nOn je naveo da to ne može da se sazna bez otvaranja arhiva terorističke OVK.\n"Mi ne želimo da na brzinu preletimo preko svih tih tema i da izdamo neku političku deklaraciju zato da bi se reklo da smo se o nečemu dogovorili, ako nismo stvarno rešili probleme ljudi", rekao je Đurić.\nOn je dodao da Srbija ne želi da gura stvari pod tepih.\n"Mi želimo stvarno rešavanje problema ljudi na Kosovu i Metohiji i zato smo ovde posvećeni našim vremenom, energijom, trudom i ekspertizom institucija države Srbije koje stoje iza državne delegacije Srbije ovde u Briselu", poručio je Đurić.\nĐurić je najavio da će se tehnički razgovori nastaviti i pre narednog sastanka na nivou predsednika i predstavnika pokrajinskih institucija.


Aktiviranje 5G mreže ponovo odloženo | Ekspres.net\nOpasnost za letove\nKompanije "AT&T" i "Verajzon" odložiće aktiviranje nove internet usluge blizu nekih aerodroma pošto su najveće američke avio-kompanije izrazile zabrinutost da bi usluga poremetila rad uređaja na avionima, što bi dovelo do velikog otkazivanja letova.\nAviokompanije žele da se spreče korišćenje nove usluge na oko 3,2 kilometara oko aerodromskih pista.\nKompanija "AT&T" je saopštila da će odložiti uključivanje novih telekomukacionih tornjeva blizu pista na nekim aerodromima, i da pokušava da reši spor u saradnji sa federlanim regulatorima.\nPotom je "Verajzon" naveo da će pokrenuti nove elemente svoje 5G mreže, ali je kompanija dodala da je dobrovoljno odlučila da ograniči svoju 5G mrežu oko aerodroma.\nUpozorenje: 5G mreže mogu napraviti haos u avio-saobraćaju\nŽivot 18.01.2022. 16:05\n"Verajzon" je okrivio kompanije i Federalnu upravu za avijaciju (FAA) navodeći da nisu uspeli da reše pitanje "5G navigacije oko aerodroma", iako novi 5G sistem funkcioniše u više od 40 zemalja.\nIzvršni direktori velikih američkih putničkih i kargo avio-prevoznika uputili su pismo na adrese više državnih institucija u kojem su izrazili zabrinutost za bezbednost letova od srede, kada je kompanije "AT&T" i "Verajzon" trebalo da počnu sa uvođenjem usluge 5G mreže.\nNemojte nositi ogrlice protiv 5G mreže - OPASNE SU\nZdravlje 18.12.2021. 19:05\n"Osim ako naše glavne vazdušne luke ne budu rašcišćene za letove, ogromna većina putničkih i teretnih aviona će u suštini biti prizemljena", napisali su izvršni direktori Ameriken erlajnsa, Delta erllajnsa, Junajted erlajnsa, Sautvest erlajnsa i drugih kompanija u pismu, preneo je Rojters.\n"AT&"T i "Verajzon", međutim, tvrde da njihova tehnologija i oprema ne remete elektroniku aviona i da se bezbedno koriste u brojnim drugim zemljama.\n5g mreža avio letovi avio kompanije Sjedinjene američke države\nKako je omikron uticao na avio-saobraćaj\nBiznis 25.12.2021. 11:20\nPutnici koji su planirali putovanja tokom božićnih praznika suočeni su poremećajem avio saobraćaja širom sveta, jer su avio-kompanije zbog omikron soja koronavirusa otkazale više od 4.500 letova, navodi se na veb stranici kompanije koja prati avio-saobraćaja.


Demokrate i PSG na zajedničkoj listi? – BALKAN TV NOVI SAD\nHomePolitikaDemokrate i PSG na zajedničkoj listi?\nDemokrate i PSG na zajedničkoj listi?\nDemokratska stranka (DS) i Pokret slobodnih građana (PSG) pregovaraju o zajedničkoj saradnji, ali i o tome da eventualno zajedno izađu na predstojeće parlamentarne izbore, piše „Blic“.\nPrema nezvaničnim informacijama lista, razgovori o tome vođeni su i pre dva, tri meseca, ali su ovih dana ponovo aktuelnizovani, naročito u svetlu sve češćih spekulacija da bi neke stranke, koje su najpre zastupale ideju bojkota, mogle da se predomisle i pozovu birače da izađu na birališta.\n„Ideja je da se napravi strateška saradnja dve stranke, ujedinjene DS i PSG je sasvim prirodna, jer se radi o dve organizacije proevropski orjentisane, građanske, i da kao takve zajedno u perspektivi izađemo na izbore. Takođe, namera je da zajedno razgovaramo i sa drugim opozicionim strankama i pokretima, uključujući i one na lokalu koji dele stavove poput naših, a nisu za to da ne kandiduju svoje politike“, objašnjava izvor „Blica“ iz redova demokrata.\nJedan od stavova je, kako navodi izvor lista, da na parlamentarne izbore treba izaći jer ideja o bojkotu, koju je inače načelno prihvatila DS, sve manje ima smisla. Takođe, kako navodi, sve češće se čuje da bi bilo najbolje da aktuelna opozicija na izbore izađe u dve kolone, a u jednoj od njih bi upravo bile DS i PSG.\n„Ni PSG nije isključiv po pitanju izlaska na izbore, niti su u DS svi za bojkot. Očekivanja su da bi stvari mogle da se promene i da se, pre svega DS, predomisli, jer dobar deo članstva smatra da neizlaskom na izbore stranka može da nestane sa političke scene. Isto je i sa PSG, koji je svestan da nema tako ozbiljnu organizaciju koju ima DS, i da ce imati teškoće da bez nje postigne rezultat“, objašnjava izvor „Blica“.\nOn navodi i da je ideja da do sredine decembra dođe do konačnog ujedinjenja DS, SDS i ŽS, i da se onda razgovori sa PSG i formalizuju. Na tom poslu počele su da rade demokrate, pokrenuvši inicijativu unutar stranke da se ujedinjenje dogodi do 15. decembra.\nZa sada, potvrdu ove informacije nije bilo moguće dobiti ni u DS ni u PSG, jer ona trenutno ciruliše u uskom krugu ljudi, i još nije stigla do stranačkih organa, napominje „Blic“.\nNekoliko funkcionera DS napustilo stranku\nČlanica Predsedništva Demokratske stranke i internacionalna sekretarka Jovana Majstorović, doskorašnji predsednik omladine DS i član Predsedništva Velibor Pavlović i još nekoliko članova napustili su Demokratsku stranku, piše „Blic“.\nIako je do formalno pravnog ujedinjenja došlo u nekoliko beogradskih opština – na Vračaru, Novom Beogradu, Zvezdari, Paliluli, jasno je da nije svim organizacijama koje bi trebalo da budu deo velike DS podjednako stalo do realizacije.\nPoslanici i istaknuti članovi DS poslali su nedavno inicijativu za formalno pravno ujedinjenje DS koje bi trebalo da potpišu članovi GO koji su za taj predlog, međutim, prenosi Blic, u Viber grupu „GO DS“ u četvrtak je stigla poruka u kojoj se navodi da inicijativa nije zvanična inicijativa DS već inicijativa pojedinaca i da proces ujedinjenja rukovode ovlašćeni organi stranke.\nDemokrate su bile podeljene i oko toga da li treba učestvovati u razgovorima sa misijom Evropskog parlamenta koju predvodi Dejvid Mekalister, a koja bi trebalo da služi kao spona između vlasti i opozicije u dogovaranju fer izbornih uslova.


Datum kreiranja: utorak, 25 februar 2020 09:51\nPotrošači treba da budu obazrivi ukoliko pazare na internet-platformama koje funkcionišu po principu malih oglasa, na kojima građani trguju polovnim stvarima, jer mogu da budu prevareni.\nTakođe, i oni koji prodaju robu ovim putem treba da vode računa koji sajtovi im nude povoljnije mogućnosti i ne uzimaju procenat od prodaje. Prilikom ovakve vrste trgovine kupac nije zakonom zaštićen, jer ne kupuje od registrovane firme. Zato je najbezbednije pazariti putem onih sajtova na kojima prodavci moraju da se identifikuju i gde dobijaju ocene. Takođe, veliki broj običnih građana koriste ovaj način oglašavanja za razvijanje nelegalnog posla. Ni u toj situaciji kupci ne mogu da ostvare svoja prava.\n- Isključivo idem na one sajtove koji ne koriste princip aukcije, na kojima postoje ime prodavca, njegov broj telefona, i koga možeš da pozoveš da se raspitaš detaljnije o proizvodu - objašnjava Dejan. - Takođe, važan je i kredibilitet onoga koji prodaje, zato su najbolje platforme na kojima svako ko kupuje ima pravo da ga oceni. U smislu da li je proizvod bio onakav kako je opisan, da li je sve ispravno, kakva je bila komunikacija... Što više pozitivnih preporuka, to je sigurnije da nećete kuputi "mačku u džaku".\n- Neobično je što na tim platformama ima mnogo stvari koje više nigde ne možete da kupite jer su davno prestale da se proizvode - kaže Dejan T. - To je idealno mesto i za kolekcionare, jer mogu povoljno da pronađu stare foto-aparate, slike, satove, gramofonske ploče.


"Tajni život Radovana Karadžića" na Al džaziri (video) | SerbianForum\n"Tajni život Radovana Karadžića" na Al džaziri (video)\nIntervju je objavljen u okviru 45-minutne reportaže "Tajni život Radovana Karadžića", koja je snimljena u BiH i Srbiji.\nBivši predsednik Republike Srpske Radovan Karadžić izjavio je u intervjuu za "Al džaziru" da je rat u BiH bio "rat između Srba, pošto su muslimani iz BiH - Srbi, koji su tokom turske vladavine prešli na islam".\n"To je bio rat koji nismo želeli. Nije nam bilo u interesu da budemo neprijatelji. Naši sukobi uvek su tragični po sve narode u BiH i od koristi samo za treću stranu. Da su muslimani u BiH imali drugo rukovodstvo početkom devedesetih godina, rat se mogao izbeći", rekao je Karadžić novinaru katarske televizijske stanice Radžehu Omaru.\nOn je objasnio da "nije prisustvovao suđenju, jer mu nije dato adekvatno vrijeme za pripremu". "Ne želim da budem kao biljka izložena snegu i kiši bez ikakve šanse za učešće. Ako bi tako nešto morao da učinim to bi bila sramota kako za mene tako i za tribunal", objasnio je Karadžić i dodao da se nada će imati fer suđenje.\nGovoreći o svom životu tokom višegodišnjeg skrivanja i "dr Draganu Dabiću", čiji je identitet preuzeo, Karadžić je naveo da "postoji izreka - `ko umire od straha suočava se sa višestrukom smrću`, tako da je on živeo i nije umro".\nOdgovarajući na pitanje koliko je kao ličnost zaista bio "doktor Dabić", Karadžić je odgovorio da "kao doktor Dabić nije činio ništa što ne bi radio Radovan Karadžić".\n"Dok je Radovan Karadžić bio lekar u naučnoj medicini, doktor Dabić je praktikovao tradicionalnu medicinu, koja je prisutna više hiljada godina. Verujem da su te dve vrste medicine časne i da bi trebalo da budu integrisane. Nema razloga da se odustane od bogatog iskustva starih kultura. U tom smislu, doktor Dabić je bio Radovan Karadžić i obratno", objasnio je on.\nGovoreći o sporazumu sa Ričardom Holbrukom, Karadžić je ponovio da mu je "Holbruk, koji je radio u ime međunarodne zajednice, uključujući Savet bezbjednosti UN, obećao da, ukoliko podnese ostavku na svoje funkcije predsednika Republike Srpske i Srpske demokratske stranke, ne učestvuje u izborima i povuče se iz javnog života - neće biti krivično gonjen u Hagu".\n"Ja sam svoje obećanje ispunio. Još čekam da to učini i Holbruk", zaključio je Karadžić.\n[YOUTUBE]<object width="560" height="340"><param name="movie" value="http://www.youtube.com/v/-cU1_f6-lBk&hl=en_US&fs=1&"></param><param name="allowFullScreen" value="true"></param><param name="allowscriptaccess" value="always"></param>[raw]<embed src="http://www.youtube.com/v/-cU1_f6-lBk&hl=en_US&fs=1&" type="application/x-shockwave-flash" allowscriptaccess="always" allowfullscreen="true" width="560" height="340"></embed></object>[/YOUTUBE]\nPoslednja izmena: 26.02.2010